text:
Kugadza noma Kunakekela Tilwane Takho
Lapho tilwane betivame kubonwa khona njenge “sitsa” lebekumele sibulawe ngayoyonkhe indlela, bafuyi kuleti tikhatsi bakhandza kutsi ngaphandle kwekusita ngekugcina ummango lonetintfo letakheka kutintfo letiphilako, tilwane tebahlali tingasita ekumiseni kulahlekelwa kwetilwane tekufuywa. Lucwalingo nalo lukhombisile kutsi lokubulawa kwetilwane kungabuya emuva, kukhokhe tonkhe tinhlobo taletinye “tinkinga” naletinye tintfo letingasito tangaphandle.
Ngakoke esikhundleni sekugcina inombolo yetilwane lephansi ngekwenta emalungiselelo ekunakekela, bafuyi kumele banake tindlela tekufuya ngekuthula netilwane tabo tasekuhlaleni phindze bagadze leto letenta kulahleka naletiphocelelako kutilwane tekufuywa.
Kugadvwa kwe Ndzawo
Sizatfu sinye lesenta ingcondvo kutsi kugadvwe tilwane tasekuhlaleni, kukutsi leliningi letilwane linetindzawo tekuhlala. Bukhona bato, ngekwenta, kusita ekugcineni letinye tilwane letisemnceleni welwandle futsi, ngesento, letingekho endzaweni yakho.
Lobukhulu balendzawo buhluka kusuka kulinye licembu kuya kulelinye nekutsi futsi tetsembele ebukhoneni bekudla. Ingwe lekhulako lendvuna ingaba nendzawo lehambeka ngetulu kwemahekitha latinkhulungwane letilishumi, ngalena ndzawo lephuphumako leyo yaletinsikati letingetulu kwayinye. Kusuka tingwe ticudzelana nema caracal ngekudla kanye nekutingela bojakalazi, kususwa kwabo kulendzawo, kuvame kuchubela ekukhuphukeni kwa jakalazi-lomnyama nenombolo yema caracal.
Baholi Labakahle
Lesinye sizatfu lekumele sibukwe ngemuva kwetilwane tasekuhlaleni, kungukutsi lokususwa kwesilwane lesikhulako kungachubela ekususweni kwetigaba letiningi talelicembu. Loku kususwa kungagcwaliswa nguletincane, letite lwati noma letishaywa ngumnyaka, letivame kuba nalokuncane, tindzawo letibekwe ndzawonye futsi tikhashane nekutsi tingatfolwa ngemasela etilwane, ngekuya ngeTilwane leTisepulazini Lekufuya, Indlela Yemfuyi Lesebentako Yaloku-ngamoshi, loku Nebudlelwane Lobuvunyiwe beMoya neKunakekela Lokuhle, kuhlanganiswe ngu Bool Smuts ngemnyaka wa 2008.
Lokususa ngekunganaki kwe Tinja Tesiganga tase Afrika, njengekutsi, angeke nje kufane nekukhula kubojakalazi netinkinga tema caracal, kepha kungaphindze kuchubele ebantfwaneni Betinja Tesiganga eAfrika ngekutsi tingafundzi kuletindzala tato kutsi titingele kahle kanye nekubuyela etilwaneni tekufuywa njengendla yekudla kwato.
Kuba nendzawo kanye necaracal lengasiyo sitoko “lisela”, nako kube yintfo letfoliwe njengayinye yetindlela letincono tekugcina lamanye emacaracal netilwane ngaphandle.
Umphumela wetitnfo Letingasitotangaphandle
Kunakekela lokuphansi kwetilwane kungabuya ngetindlela letinye. Belucwalingo batfole kutsi kuphatfwa kabi kwabojakalazi-labamnyama, njengekutsi, kungakhokha ekukhuleni kwenombolo yalabancane kanye nekutalwa kwabo. Ngako esikhundleni sekwenta lenombolo igadzeke, kuphatfwa kabo kungachubela ekubhidlikeni kwenombolo.
Sisekelo seNdalo seTilwane
Kuphakama kwemcudzelwano wekudla ngenca yekutfutfuka kwekulima, imphucuko kanye nesomiso kunendlela lembi ngetintfo tekudla lokukhona etilwaneni nekutsi kuvame kuchuba tilwane kutsi tibuyele ekudleni tilwane tekufuywa. Kuvikela loku kutsi kungenteki, bafuyi kumele bagadze emapulazi abo ngemoya, baciniseke kutsi kukhona emadlelo lenele emvelo noma indzawo yekusekela letilwane temvelo nekutsi phindze bagcine tilwane tekufuywa letilimele tisuke endleleni yetilwane letidla letinye.
Translated by Phindile Malotana


c: text/html

text:
Batfish
Common Family Name
Batfish
Ligama Lemndeni Lelatiwako
Imfishi lepatalele
Ligama Layo Lelinye
Kute
Ligama Lesayensi
Ephippidae
Linani
Lingangemasentimitha Lamashumi Lasihlanu
Kutichaza
Umtimba wayo ucishe ushone ngekulingana nendlela leyiyindze ngayo lemfishi. Icindzeteleke ngalokufanako ngasemaceleni kanye nalokucinile lokuvela ngasetibunu. Tinelibala lelisiliva lelimanyako netindzawana letinamtfubi nalokuya etulu lokusabhande lelinsundvu noma lelimnyama. Lamehlo avame kuba kulinye lalamabhandle njengendlela yekutifihla/kubhaca. Letinye tinhlobo kulomndeni tibonisa ngekuba tindze, tibenesisila, limuva lelikhombako kanye nendzawo levelako etibunu.
Satiso Sebantfu Bonkhe
Le Ephippidae inemacembu lasikhombisa lanemacembu lamashumi lamabili. Spadefish naso sifakiwe kulelicembu. Tivame kutfolwa ngemacembu emkhatsini wemanti ngetulu kwematje noma eceleni/dvute kwalapho kwephuka khona. ngalesinye sikhatsi tiphazamiseka/tifananiswa ne Angelfish. Tiyatsandza kwenta tintfo futsi tingasukela bantfu lababhukusha emkhatsini wemanti. Emacandza aletimfishi atfolwa emantini lavulekile.
Kudla Kwato
Incumbi yalamacembu aletimfishi adla titjalo letincane letihluma eceleni kwemanti noma ekhatsi kwemanti kanye netilwane letincane letite umgogodla, tibungu, tilwane letilula kakhulu, likhula lelwandle, ema zoantharian kanye nema gorgonian. Tidla titjalo nenyama.
Kuhambisa
Tivela kulolonkhe lohlobo lwekushisa noma kubandza nase lwandle lolusetindzaweni letishisako emhlabeni wonkhe jikelele.
Timfishi Letatiwako
Longfin batfish - Platax teira
Spadefish - Tripterodon orbis
Shaded batfish - Platax pinnatus

robotstxt: allowed

filter: keep


text:
Porcupinefish
Ligama lemndeni lelatiwako
Porcupinefish
Ligama lelinye letatiwako
Imfishi lephuphutsako, Imfishi yebhaluni, Imfishi yeglobe (Blowfish, Balloonfish, Globefish)
Ligama lesayensi
Diodontidae
Linani
Ingangemasentimitha lamashumi layimfica, silinganiso singemasentimitha lamashumi lamatsatfu nesihlanu.
Kutiveta
Umtimba uyindingilizi, uyangekuncipha ngasenhloko neluphiko lolusamsila noma loluseceleni kwemsila. Inhloko ivama kubayinkhulu kunalomtimba. Imigogodla mifisha noma midze emtimbeni wonkhe. Ematinyo makhulu nekubukeka ngatsi ngumlomo locijile. Libala liyehlukana-imvama linsundvu lokhanyako nalokumnyama noma nemacashata/emacabhacabha lamtfubi.
Satiso setintfo
Umndeni we Diodontidae ufaka tinhlobo letisitfupha kanye nemacembu etilwane letilishumi nemfica. Ibukeka kakhulu njenge Mfishiyepuffer, kepha lenematsambo/imigogodla. Ematsambo/imigogodla ingahlala ikhona noma ingasuka umatisencupheni.
Letinye tilwane’ imigogodla yato inephoyizini. Tingagcwalisa imitimba yato ngekubamba emanti. Tingakunika kuluma lokubuhlungu uma iphociwe. Titfolwa ematjeni, tiyabhaca ngekuhamba kwelilanga ngephansi kwemawa. Letinsikati tisakateka emantini lavulekile.
Kudla kwato
Tidla ema urchins, tilwane letinemtimba lolula, tipontji kanye netinkhala.
Kusakateka
Tivela ngetinhlobo tonkhe tekushisa/tekubandza naselwandle lolusetindzaweni letishisako mhlabawonkhe.
Tilwane letatiwako
Porcupinefish (Diodon hystrix)
Shortspine porcupinefish (Diodon liturosus)
Yellowspotted porcupinefish (Cyclichthys spilostylus)


text:
Intfombatanyana lebeyingafuni kukhula nguVeronique Tadjo (Siswati)
Tinsimi te-Afrika letiyiNtsandvokati
Sidzandzanyana Ayanda utsandza uyise ngenhlitiyo yakhe yonkhe. Langa limbe ahambe uyise, nani kubuya. Weva buhlungu ka khulu Ayanda wate wancuma kutsi eme nsi angasakhuli yena. Kanjalo wahlala amncane sikhatsi lesidze nebangani bakhe bate bahlekisa ngaye. Ngalelinye lilanga wagula kabi unina. Ayanda wagucula umcondvo. Wakhula waba mudze entela kusita umndeni wakhe. Kodvwa mhla kwehla inhlupheko esigodzini sakubo, ngabe uyoba mkhulu lokwenele yini kusindzisa wonkhe muntfu?
Format Paperback
Pages 32
ISBN 9781770099777
We Also Recommend


text:
Indzawo yekuphumulela ya Dokotela Peter Magubane igcwele emabhodo lanebuhlalu kanye netitfombe tekubatwa. Ekoneni ifenisha ye gramophone ihleli eceleni kwesitfombe sakhe lesimnyama nalokumhlophe ashaya licilongo.
Ngemuva kwesigcoko lesikhulu, lijaha lelisakhula lase Sophiatown lisheyiphile. Njengoba ahleti phambi kwelifasitelo, lilambu likhomba libala lelimhlophe etinweleni ta Dokotela Magubane. Sitfombe lesesisele naso semlisa (indvodza) le umsebenti wayo wemphilo longahlukaniseki ngekwakheka kweminyaka yasendvulo lengetulu kwehhafu wemlandvo wase Ningizimu Afrika.
eSophiatown, nga 1955. Busuku bangemgcibelo. Lamajaha locotfomako kanye nalabosisi labasezingeni batikhiphile baya edolobheni, bagcoke sidzala. Ematotosi ayakhala kulesitaladi setintfuli. Lomculo we jazz uyakusondzeta kuleshibhini ledvutane. Ngekhatsi kukhala ticatfulo letishaywa phansi esiyilweni emasaxophone kanye netinkulumo nje letigcwele emoyeni.
Ngasekoneni, lijaha lelincane, lineminyaka lemashumi lamabili nakutsatfu budzala Peter ukhuluma ngema newsbeats nebangani bakhe baka Drum, Ngabe Themba ‘umphatsi weSingisi’ kanye na Bob Gosani ‘lomtfwebuli wetitfombe lohlakaniphile. Labalabatsatfu ngulabanye bemachawe labakhuliswa yi Sophiatown.
Babe labanye bakhetse indlela yetelipolitiki kucondzana netintfo tekuhlukumeteka, Peter yena wakhetsa ikhamera. Waveta, bengifuna kubhala ngetimphilo tebantfu labamnyama base Ningizimu Afrika ngalesosikhatsi. Ngiko lokwangiletsa ekutfwebuleni titfombe. ʹ Lo Peter wamuva ngemnyaka wa 1955 akanalwati kutsi leminyaka ngaphambili imuphatseleni.
Lilanga lelikhona eSophiatown. Njengoba Peter ashayela phakatsi kwe Sophiatown indlela leya eSoweto, uyakhumbula sikhatsi sakhe lasicitsa asengumntfwana esitaladini. Letindlu letindzala tase dolobheni lasemayini, takhiwe lapho kwabhubhiswa iSophiatown kwentela lidolobhana lase Triomf lalabamhlophe, ume emhlabatsini logcwele umlandvo. Kulukhuni kucabanga emalanga lamadzala aseSophiatown latala bepolitiki kanye nebabhali,batfwebuli njenga Peter.
Leto titaladi tiphetse imicondvo yakhe asengumfana lomncane: ikhamera yakhe yekucala layinikwa ngu babe wakhe, lutsandvo lwamake wakhe kanye nemfundziso, libhokisi lemetjiso lelikhaya umndeni wakhe lowaligwalisa, lapho agwazwa khona lelinye lilanga angaphandle adlala.


text:
Ngetikhatsi letehlukene netindzawo, labakhuluma-siSan sebaphile ngetindlela letehlukene; emaSan ase Kalahari akasiwo indlela yemaSan onkhe futsi, ngisho nakulamacembu emaKalahari, timphilo tawo tingahluka. Akukhatsaleki, kufundza kwemacembu aseKalahari, njengekutsi lama Ju/'hoasi nema G/wi, akha sitfombe semphilo yekuhlangana-kwebatingeli. Kuhlukana ngemsebenti phakatsi kwemadvodza nebafati kuyalingana ngakutemnotfo.
Kudla kwetitjalo ngukona kudliwa, bese bomake, bahlanganyeli besikhulu, banelwati lolukhulu ngalelidlelo: bayati kutsi nini na kuphi tintfo letifana nemamelons, tintfo letitimphandze letinkhulu, imimbila kanye nemagungumence kutsi kutfolakala kuphi. Bafati baphindze bacokelele noma batsatse tilwane tasendzaweni letincane (kufana nemigololo, tinyoni kanye netinyamatane letincane). Batsi basesengaphandle bacokelela, bangabona kunyakata kwalomdlalo bese badlala lolulwati kulabo labatingelako.
Emadvodza nawo angakuhlanganisa kudla, ikakhulu ngesikhatsi lesiphansi sekutingela. Kudla lokuhlanganisiwe kuyahleshulelwana emkhatsini wemindeni lehlangene, ube lomdlalo lomkhulu lotingelwe ngemadvodza uhlukaniswa emkhatsini welicembu lonkhe. Kwatiwa ngekubanemandla nekwesaba lokuncane ngema San njengebantfu labakwatiko kutingela kungenca yekucipha kwabo lokuhle netindlela letibuchinga labatingela ngato.
Ema San laciphako angalandzela tinyawo letibhaleke phansi letiwelela ngetulu kwendzawo yonkhe, ngisho nekuchubeka ngenyamatane lelimele lesemkhatsini wemhlambi wonkhe, kuze kube ngulapho ishiya khona lomhlambi ife. Batingeli basebentisa butjoki lobunaphoyizini kanye netindvuku letigobile letincane letinentsambo (lotsetfwe kumabhungane noma tinyoka) longamoshi lenyama.
Nomakunjalo, kuvame kutsatsa sikhatsi ngaphambi kutsi lophoyizini ucale kusebenta, lokuvumela lesilwane lesifako kutsi sibalekele labo labasitingelako, ngalesinye sikhatsi ngetulu kwelibanga lelicatjangwako, lokwenta kucipha ngelwati intfo lebaluleke ngalokuphelele.
Butjoki bema San lithuluzi lelihlakaniphile lekufa. Namuhla, ngetikhatsi takucala, betifaka tintfo letine. Lentfo bekuvame kwentiwa ngelitsambo noma ematje lamancane; namuhla tipikili letipatalele noma tincetu temahwayela tiyasetjentiswa. Lendlela kutsi kufakwe lapho 'kuhlangana khona', lecindzetelwa kumbe ekugcineni noma ibanjwe endzaweni ngemhlanga.
Lokuhlanganiswako kufakwa kulobutjoki ngendlela yekutsi, ngesikhatsi lobutjoki budubula lolokufunwako, lesisindvo sikhulula lolokuhlanganisiwe lapho bekubanjwe khona, lokunciphisa lendlela yalenhloko kutsi isebente lula, ngoba kusuke kunesisindvo lesilula kulesilwane. Loku kuphindze kuchaze kutsi lesilwane angeke sikhone kushiya malula lendzawo ngekutsi sitishikishe esihlahleni.
Lephoyizini ifakwa ngemuva kwalapho kucije khona, beselesihloko salobutjoki kumele sisale kulesilwane kwesikhashana kutoba nekuciniseka kutsi lephoyizini itsatsekile yangena emtimbeni walesilwane. Lendvodza yalobutjoki lebulele lesilwane itfola litfuba lekuhlephula lenyama, ngemitsetfo yekuphatsa, iciniseke kutsi wonkhe muntfu utfola lokuncane kwakakhe. Kuhlephulelana kanye nekulingana kwemacembu onkhe tintfo letibalulekile temumango wema San.
Noma emacembu emaSan akatange abenetikhulu tembusave, buholi babubonwa, ngekuya ngebudzala kanye nekuba nemandla nelwati. Kumimango yesintfu semaSan, indvodza beyihamba iyohlala nebatali balomakoti ngemshado. Bekukhona imitsetfo leminingi yekuhlonipha lebukwako emkhatsini walabo bobabili kanye nebakhoti-babo labahloniphekile, kantsi kulabo labahlukaniswe ngeminyaka (kufana nabogogo na mkhulu kanye nebatukulu) bebavunyelwa nge 'ngebudlelwane bekentwa kuhlekisa', lokusho kutsi kutimisela kancane kwakulungile.
Lama San atiwa ngekutsandza kwabo kanye nesimo sabo sekuvumela bantfwana bente labakufunako. Ngendlela lenhle, lelicembu belihlukana libe yimindeni lemincane ngaletinye tikhatsi (ikakhulu ngesikhatsi emanti kanye nekudla kukuncane noma kuyindlala), bese baya-hlangana ekuhambeni kwesikhatsi. Kuphana kwetipho lokuhleliwe, lokubitwa ngekutsi yi hxaro ngema Ju/'hoasi, yindlela yekugcina budlelwane emkhatsini webangani kanye netihlobo ngekhatsi noma ngaphandle kwelicembu.
Loku kwakha bulembu bekusekelana kanye nekuvulelana etintfweni ngetulu kwetindzawo letinkhulu. Bumcoka bendlela yebudlelwane ikhuliswa ngenkholelo yekwetsemba, etinganekwaneni nasekucoceni tindzaba, ne, kugwenja, emidvwebeni yabo lesematjeni.Translated by Phindile Malotana


text:
Dear Khumbula Ekhaya,Libito lami ngingu Lindiwe Magelane Sibisi nome Lubisi, ngicela lusito kuchumana nemndeni wakhabo babe. Nome ngubani nje losekhona; bomkhulu, bomnakabobabe, bobhuti, bo aunty, nome ngabe babe sewashona, ngicela kutfola bakhabo gogo Mabuza lotala babe.
Libito lababe wami kutsiwa ngu Rolance Sibisi/Lubisi, ungitala ku Thandi Mthupha. Thandi abehlala eMaray Camp kaManzini, Swaziland, lapho sekwaba yiManzini Central High School. Babe bekasebenta eMozambique Restaurant KaManzini eSwatini, yena wahamba ngmenyaka wa 1964 -1966 nakucala kusebenta kwema passports kangwane. Mine Ngasala esiswini samake.
Babe kutsiwa watsi nakafika ekhaya kibo, lekusolakala kutsi kungaba seNelspruit nome eMozambique. Watfumela make wakhe longu GogoMabuza kutsi ete kumake wam, lapho akhandza sengitelwe kepha sengamikiswa ehlandzeni endzaweni yase Joy Engculwini, akazange angibone. Washiya nje umlayeto lawubhala emphepheni lapho abhala khona I address yedzawo yakhabo babe. Kepha leliphepha lase liyalahleka kanye nale mininingwane Mine ngekuhlala ngika Manzini eNgwane Park Extension.
My contacts are: Cell number: +268 78269578 / +268 76302136/ +268 76791534
Email: zmsdlamini@gmail.com


text:
Mahatma Gandhi
Mohandas Karamchand Gandhi (2 Imphala 1869 – 30 Bhimbidvwane 1948) bekakungusolopitiki kanye nemmeli wemalungelo eluntfu waseveni laseNdiya. Kantsi wasungula ifilosofi yeSatyagraha lebeyilwa nencindzetelo yeluntfu ngaphandle kwekusebentisa ludlame, kantsi loku kwenta Gandhi wadvuma umhlaba wonke. Kulwa kwakhe nemalungelo eluntfu kwacala ngesikhatsi ahlala eNingizimu Afrika.[1] [2]
Umsuka[hlela | edit source]
watalwa eveni lase Ndiya, bekatiwa ngekulwa nencindzetelo kanye nemalungelo eluntfu. Bekangummeli ngekwetemfundvo kodvwa impilo yakhe yagucuka nakafika eveni lase Ningizimu Afrika. Kulwela emalungelo eluntfu wacala kuwalwela nakehliswa esitimeleni ngenca yekuhlala endzawene lebekelwe labamhlophe. [3] Lesehlakalo samenta wacala inhlangano ye Satyagraha lokuchaza kulwa ngaphandle kweludlame.Gandhi bekalwa nelubandlululo ngaphandle kweludlame [4][5]


text:
Livangeli laJesu Khristu Ngekulandzisa Kwa-Johane
Livangeli laJesu Khristu Ngekulandzisa Kwa-Johane
- Ekucaleni kungakadalwa lutfo, abevele akhona Livi. Livi abekuNkulunkulu, Livi abenguNkulunkulu.
- Yena lowo labekhonanchanti, abenaNkulunkulu.
- Konkhe kwadalwa ngaye, ngaphandle kwakhe kute lokwadalwa kuko konkhe lokudaliwe.
- Nguye labengumtfombo wekuphila , naloko kuphila bekukukhanya kwebantfu bonkhe.
- Lokukhanya kukhanya ebumnyameni, bumnyama abukakwemukeli.
- Bekukhona umuntfu labetfunywe nguNkulunkulu, libito lakhe bekunguJohane.
- Lowo abetele bufakazi, atewufakaza ngaloko kukhanya, kutsi ngaye bonkhe bantfu bakholwe.
- Yena abengesiko loko kukhanya, kepha abetewufakaza ngaloko kukhanya.
- Kukhanya kweliciniso, lokukhanyisa wonkhe umuntfu, bekuseta emhlabeni.


text:
271
Kwatsi sekuncunyiwe kutsi sewelele eTaliyane, base baniketela Pawula naletinye tiboshwa kuJuliyusi, indvuna yembutfo lebekutsiwa ngeweMbusi, Agustusi. 2
20:4
Khol. 4:10
Sakhwela emkhunjini lowawusuka e-Adramithiyamu lowase utawusuka uye etikhumulweni temikhumbi elugwini lwase-Asiya, nembala salucala luhambo lwetfu siphekeletelwa ngu-Aristakhusi labewaseMasedoniya esuka eThesalonika. 3
28:16
Ngakusasa sangenisa eSidoni, naJuliyusi wamphatsa kahle Pawula, wamvumela nekutsi ayewubonana nebangani bakhe asho nekusho kutsi abonakekelwa kahle. 4Sesuka lapho sachubeka ngemkhumbi; kodvwa njengobe umoya bewuphambene natsi, sahamba sagudla sichingi saseSiphrosi. 5Sancamula lwandle ngaseSilisiya nePhamfiliya, saze sangena eMira yaseLisiya, 6lapho indvuna yatfola umkhumbi lowawuchamuka e-Alekzandriya nawo lowawucondze eTaliyane, ngako yase isigibelisa kuwo.
7Sahamba sesihamba kancane emalanga lamanyenti, nangebulukhuni lobukhulu, kodvwa ekugcineni saze sefika ngasedolobheni laseKhinidusi. Umoya wasivimbela kutsi sichubeke ngaleyo ndlela, ngako sase siyajika sigudla sichingi saseKhrethe sehla saze sendlula eKapa laseSalmone. 8Sehla singafuni kukhweshela lusentse lwesihlenge, noko sihamba kalukhuni kabi saze sefika endzaweni leyayibitwa ngekutsi Sikhumulo Sekuphepha, sesisedvutane nelidolobha laseLaseya.
9
23:27
Njengobe sikhatsi lesidze sase sendlulile sikuleyo ndzawo neluhambo lwetfu seluyingoti kakhulu ngobe ngaleso sikhatsi lilanga lekuzila lase lendlulile, ngako Pawula wabeluleka watsi: 10
“Madvodza, ngiyabona kutsi kusukela lapha luhambo lwetfu lutawugcwala tingoti; kutaba khona umonakalo lomkhulu kabi, hhayi etimphahleni letisemkhunjini nasemkhunjini kuphela, kodvwa nasemphilweni yetfu.” 11Kodvwa indvuna yabo yayinakekele kakhulu loko beyikutjelwa litilosi lemkhumbi kanye nemphatsi wemkhumbi yangete yakunaka loko lokwakushiwo nguPawula. 12Ngobe-ke kwakuyingoti nekuhlala kuleso sikhumulo ebusika labanyenti bebancokombele kona kutsi akuchutjekwe kwetanywe kuyawufika eFeniksi, nakwenteka. Leso bekusikhumulo saseKhrethe lesasibheke eNshonalanga yeNingizimu neNshonalanga yeNyakatfo, lapho bebangahle bacitse khona lobo busika.
13Umoyana waseningizimu wacala kuhhusha, nabo bacabanga kutsi sebatawuphumelela, ngako base bakhuphula sisimiso semkhumbi bantjweza bagudla lusentse lwaseKhrethe. 14Kodvwa masinyane nje kwachamuka umoya lomkhulu lobewubitwa ngekutsi yiNyakatfo-Mphumalanga, lowahhusha uchamuka esichingini. 15Umkhumbi wawubhekene nawo, ngako wehluleka kuchubeka sase siyawuvumela kutsi usiphephule. 16Saze satfola kukhosela nasigudla sichingana lesitsiwa iKhawuda. Lapho-ke nome kwakulukhuni, kodvwa sakhona kusibamba sikebhe semkhumbi. 17Basikhweta base bankinkela umkhumbi ngetindophi esiswini sawo, ngobe bebesaba kutsi bangahle baphahlateke esihlabatsini lesingaselugwini lweLibhiya; ngako kwehliswa liseyili, kwayekelwa umkhumbi kutsi wemuke nemoya. 18Sachubeka sihhushuhhushu semoya sawuphephula umkhumbi, kwatsi ngelilanga lelilandzelako bacala kuphungula umtfwalo ngekulahla letinye tintfo letatisindza. 19Kwatsi ngelilanga lesitsatfu bachubeka banyomula letinye tigcobo temkhumbi letatisindza batilahla bona ngetandla tabo. 20Kwaba ngemalanga lamanyenti singaliboni lilanga netinkhanyeti, nesiphepho sachubeka nekucinisa kuhhusha, saze saphelelwa nalitsemba lekutsi singaphindze siphile.
21Emvakwemalanga singasafaki lutfo etfunjini, Pawula wasukuma wema emkhatsini wabo watsi: “Madvodza, kube nangilalela nangete nesuka eKhrethe, ngabe asikangeni kulenhlupheko lengaka. 22Namanje ngiyanincenga, manini sibindzi. Kute namunye lotawufa, kodvwa umkhumbi wona utakufa uphele nya. 23
Ngobe kulobusuku balamuhla ingilosi yaNkulunkulu, lengiwakhe nalengimkhontako, ime eceleni kwami 24yatsi: ‘Ungesabi, Pawula, ufanele ume embikwaKhesari; Nkulunkulu ukunikile bonkhe laba lohamba nabo.’ 25Ngako-ke, madvodza, manini sibindzi, ngobe ngiyametsemba Nkulunkulu kutsi kutawuba njengaloku angitjelile. 26
Kodvwa kufanele silahlelwe esichingini lesitsite.”
27Kwase kulilanga leli-14 sintanta elwandle lwase-Adriya, sekungusekhatsi nebusuku bashayeli bemkhumbi basola shangatsi besebasondzele eveni lelitsite. 28Ngako base behlisa insimbi yekukala kutsi sekushona kangakanani, batfola kutsi lamanti angemamitha langema-40 kushona kwawo; bachubeka sikhashana baphindza bakala futsi, base batfola kutsi asangemamitha langema-30 kushona kwawo. 29Babesaba kutsi umkhumbi wetfu ungahle uphahlateke ematjeni, ngako base behlisa tisimiso temkhumbi letine ngemuva kwemkhumbi, bafisa kutsi kuse, 30ngako bashayeli bemkhumbi betama kubaleka ngekwehlisela umkhumbi emantini bashaya sengatsi behlisela letinye vtisimiso ngembili kwemkhumbi. 31Kodvwa Pawula watjela lendvuna yembutfo watsi: “Nangabe labashayeli balomkhumbi babaleka, kute lotawuphila lapha emkhunjini.” 32Ngako emasotja atijuba letintsambo letatisimise sikebhe, asiyekela sahamba.
33Lilanga lase litawuphuma, ngako Pawula wabancenga bonkhe kutsi badle kudla watsi: “Senicedze emalanga lali-14 solomane ningadli lutfo! 34
Luk. 12:7
21:18
Ngako-ke ngiyanicela kutsi nidle, nidzinga kudla khona nitewuba nemandla. Ngeke kulahleke ngisho nalunye lunwele lwetinhloko tenu.” 35
Watsi kube asho loko Pawula watsatsa sinkhwa wabonga kuNkulunkulu embikwabo bambuka bonkhe, wasihlephula wacala wadla. 36Ngako-ke nabo bema sibindzi bacala badla. 37Sesisonkhe la emkhunjini sasingema-276. 38Kwatsi nase sidle sonkhe sesutsa, kwase kuphungulwa umkhumbi ngekulahla kolo emantini.
39Kwatsi sekusa, bashayeli bemkhumbi solo bangaluboni lusentse, babona sikhumbi sinesihlabatsi, base bancoma kutsi bayewufika kuso nakwenteka, ngobe bebafuna kuwumisa khona lapho umkhumbi. 40Ngako base bajuba tintsambo letatibambe tisimiso, batiyekela tacwila elwandle, ngaso leso sikhatsi bakhumula imiphini yekucondzisa umkhumbi, baphakamisa liseyili lelingembili, kuze kutsi umoya ufucele umkhumbi esihlabatsini lesasingembili. 41Kodvwa umkhumbi washayisa ngenhloko esibundvumeni wabhajwa. Inhloko yemkhumbi yembeleka yangabe isakwati kufuceka, kwabe kungulapho lingemuva lemkhumbi lifohloteka, laze laba tincetu lephulwa sihhushuhhushu semagagasi.
42Emasotja enta lisu lekubulala tonkhe tiboshwa, kubete nasinye lesitawuhlamba sidzimate siphunyule. 43Kodvwa indvuna yelibutfo ifuna kusindzisa Pawula, yawalela kuloko, esikhundleni salokho yatsi: “Bonkhe labakwatiko kuhlamba abadvumele emantini kucala bahlambe baye elusentseni. 44Laba labanye batawulandzela ngemuva bahlambe ngekugibela emapulangweni nome etincentwini temkhumbi, baze befike elusentseni.” Sasindza kanjalo-ke sonkhe, sahlamba saze sefika elusentseni, sewela.


text:
Kutfolwa kwe Ngwe
Lelibito le ngwe (Panthera Pardus) litsetfwe egameni lesi Greek lelisho libhubesi nelikati lelimnyama, ngendzaba yenkholelo yakucala kutsi tingwe betinengati lesemkhatsini yemabhubesi kanye nemakati lamnyama. Lengwe ichazwa njengayinye yaletinkhulu tilwane letidla inyama.
Lengwe yase Afrika ihluka ngebukhulu kanye nelibala kushiyane ngendzawo yayo nalapho ihlala khona. Ngekusho kwe South African National Biodiversity Institute (SANBI), libala layo lihambela kusuka kumtfubi lohhwabile kuya kuloligolide lelitopele noma loshwaphene, neluhlobo lolumnyama kanye nelibala lemagungumence lelentiwa yinsotja.
Tingwe tase Kapa letisuka dvute nasetindzaweni tetintsaba tase Western Cape tivama kuba tincane kunaleto letitfolwa ekupheleni kwelive, naletindvuna letikala ngakumashumi lamatsatfu nakunye ngema kg bese letinsikati tikala kumashumi lamabili nakunye ngema kg. Letindvuna eKruger National Park, ngalokungabonwa, tingakala lokungaba ngema kg lamashumi lasihlanu nesiphohlongo, tibe letinsikati tikala 37,5 kg.
Ngekungayi ngaloku, lelikhaya letingwe tase Kapa likhudlwana ngenca yekubaphansi kwekudla, lekuhambela emkhatsini wa 200 km² na 1 000 km², nawucudzanisa naloko kwaleto tase Kruger National Park, lekuhambela emkhatsini wa 25 km² kuya ku 50 km².
Lapho ema cheetah anemabala lahamba ngalinye, tingwe tinemabala latindingilizi letatiwa ngema rosettes emitimbeni yato kannye nemabala lacinile lamunyama emilenteni yato, enhloko, emaceleni kanye nasemilenteni lengemuva. Tinemabala lasindzako kakhulu futsi atinawo lamalayini lamunyama ebusweni lakhona kuma cheetah.
Tivama kutsandza tindzawo tetihlahla tema koppies kanye nema riparian futsi atitsandzi indzawo lenetjani. Ngekusho kwe SANBI, ikoppies itsatffwa njengendzawo lehlala tilwane tasesigangeni njengetingwe letincane kanye netindlela tekugadza laphokhona tikhona kubona tilwane. Ngesikhatsi tingwe tifika esigabeni sekukhula nasetinetinyanga letimashumi lamabili nakune, tivame kuhlangana kusuka eminyakeni lemitsatfu budzala. Tingwe letincane letimbili kuya kuletintsatfu titalwa ngumake munye, ngemuva kwekumitsa sikhatsi lesingaba ngemalanga lalikhulu.
Tingwe letincane tiyatalwa bese tiyafihlwa emahlahleni lamakhulu. Loku kwentiwa kutsi atikaphephi ngesikhatsi semunyaka wato wekucala wekuphila, ikakhulu nangabe tiphila endzaweni lapho khona kudla kuyindlala/kutekahle. Ngekusho kwe SANBI, timo tetingwe letincane tihambela emkhatsini wa 35% na 90% kushiyane ngendzawo letihlala kiyo. Letinsikati tikhulisa letincane ngaphandle kwelusito. Leletincane tivame kushiya bomake bato ngesikhatsi setinetinyanga letilishumi nesihlanu budzala.
Indlela yeKubulala ne Kudla
Tingwe tilwane tasebusuku, kepha tingaphitsitela ngemahora entsatsakusa uma tingaphatanyiswa. Kudla kwato kuhambela kusuka etilwanyaneni letincane kuya etilwane letinkhulu kanye naletinye letidla inyama, kepha titsandza tilwane letikala ema kg lalishumi kuya ku mashumi lamane ema kg. Tinombolo te Caracal kanye naJakalazi kuvame kutsi tehle etindzaweni lapho khona ticudzelene nengwe ngekudla.
Ngekusho kwe Mbhalo weKunakekelwa kweTilwane, tingwe tivame kutingela etindzaweni letinetilwane tekufuywa lelapho tindlela letinye tilukhuni. Tingwe tatiwa kutsi tibulala ngetulu kwaletikudzingako, kepha tibese tidla sinye sidvumbu ngesikhatsi.
Tinemandla futsi tiyesindza kunemacheetah, ngakoke atiticoshi tilwane letititingelako kepha tiyatigadla bese tizuba tukwato. Lesilwane sibese siyacindzetelwa ngekulunywa entsanyeni noma kuchochocho bese siyadvonswa simikiswe lapho siyodlelwa khona endzaweni lephephile, njengekutsi, ngaphansi kwelihlatsi lelimunyama, emkhatsini wematje noma etulu esihlahleni. Kubhaleka kwekudvonswa kuye lapho lesilwane setsetfwe samikiswa khona, ngaloko, kutobonakala.
Tingalo tingaphindze tibonwe ngetulu noma emahlombe etilwane tekufuywa letinkhulu, lefutsi intsamo yesilwane lesincane ingephuka. Ngekusho kwe Mbhalo weKunakekela Tilwane, tinwele letinkhulu tiyaphuma, ngalengwe levama kudla kusuka ngekhatsi kwalemilente yangemuva ibe idla linye li kg kuya kumabili ema kg enyama. Atikavami kususa ematfumbu.
Kunakekela
Tingwe tilwane letivikelwe futsi eWestern Cape, ngulabo labongako labavumeleke kwenta emahhoko ekucipha. Kuletinye tifundza, bafuyi bafaka secelo semvumo sekubeka emahhoko ekucipha futsi kumele batsintsane nalabaphetse kongiwe kwemvelo kwentela kuphindze babukele tingwe, lesetibanjiwe.
Tinjatetimvu kanye nemadonki kubelusito lokukhulu ekuvikeleni tinyamatane letibanjwe tingwe, kepha letinja kanye nemadonki kudzinga kukhuliswa netilwane letifuywako kwentela kusebenta njengebavikeli. Kufenisela kanye nekuvalela esibayeni kwetilwane tekufuywa nako kuyasita.
Translated by Phindile Malotana


text:
Jesu
Jesu lophindze atiwe ngekutsi ngu Jesu Khrestu bekangumfundisi aphindze abe ngumshumayeli wesive semaJuda. Jesu watiwa kakhulu esiveni senkolo yebuKhrestu, emakholwa lamaningi akholelwa etifundzisweni takhe, okubaluleke kakhulu ukuthi kufanele uthande isitha sakho. Tinkolelo tonke letinkulu tikholelwa kuJesu ngetindlela letihlukahlukene. loku kufaka phakatsi inkolo yebu Islamu kanye nabo buKhristu. [1]
Tonke tingcwele etifundvweni tetenkolo tiyavumelana kutsi Jesu bekangumuntfu lobekaphila emhlabeni. Litastamente lelisha ebhayibhelini libhalwe ngaye Jesu. [2]
Umlandvo[hlela | edit source]
Ngekwenkolo yebuKhrestu Jesu watalwa eJerusalema, esifundzeni sase Judea lebeyingaphansi wembuso wemaRoma. kantsi wafa aneminyaka lengu 33. [3]


text:
191
Kwatsi ngesikhatsi Apolosi aseseKhorinte, Pawula wahamba wadzabula esifundzeni lesingenhla nelive waze wefika e-Efesu. Wakhandza bafundzi labatsite, 2
Imis. 2:38
10:44
wababuta watsi: “Namemukela yini Moya Longcwele ngesikhatsi nikholwa?”
Baphendvula batsi: “Asizange sesive ngisho nekuva kutsi kukhona Moya Longcwele.”
3Pawula wababuta watsi: “Kepha nabhajatiswa ngamuphi umbhabhatiso?”
Bamphendvula batsi: “Ngembhabhatiso waJohane.”
4
Mak. 1:4,7-8
Luk. 3:4,16
Joh. 1:26-27
Imis. 1:5
11:16
Pawula watsi: “Phela Johane abebhabhatisa bantfu lababephendvuka, abatjela kutsi abakholwe ngulowo labetawufika emvakwakhe, longuJesu.”
5Batsi kube bakuve loko, base bayabhajatiswa egameni leNkhosi Jesu. 6
8:17
Kwatsi Pawula asabeka tandla etikwabo, behlelwa nguMoya Longcwele. Bakhuluma ngetilwimi letehlukene baphrofetha. 7Babe ngemadvodza labengacishe abe li-12 sebabonkhe.
8Kwaphela tinyanga letintsatfu seloku Pawula ahle aya esinagogeni abashumayela ngesibindzi ngembuso waNkulunkulu aphikisana nabo etama kubavumisa. 9
Kodvwa labanye kubo baba lukhuni bangete bavuma kukholwa, bakhuluma kabi ngaleNdlela yeNkhosi embikwabo bonkhe bantfu. Wase uyabashiya Pawula wahamba nebafundzi. Onkhe emalanga waba netinkhulumo aphikisana nabo eHholeni yaThiranusi. 10Loku kwachubeka iminyaka lemibili, kwaze kwatsi onkhe emaJuda nemaGriki labehlala e-Asiya aliva livi leNkhosi.
11
Imis. 14:3
Nkulunkulu wenta timangaliso letatingakavami ngetandla taPawula; 12
kwakuze kutsi emaduku netidziya letike tamtsintsa timikiswe kulabagulako tifo tibayekele, nemimoya lemibi iphume kubo.
13
Lamanye emaJuda bekajikeleta akhipha emadimoni, nawo etama kusebentisa libito laJesu ekuwakhipheni, atsi kubomoya lababi: “Egameni laJesu loshunyayelwa nguPawula siyakukhipha.” 14Bekungemadvodzana lasikhombisa labetalwa ngumPhristi Lomkhulu wemaJuda, lekwakutsiwa nguSkheva lawo labenta loko.
15
Kepha umoya lomubi watsi kubo: “Jesu, ngiyamati; naPawula, ngiyamati; kepha nine nibobani?”
16Lomuntfu labekhwelwe ngumoya lomubi wabesukela wabadladlabula ngelulaka nangemandla wabehlula. Babaleka bonkhe baphuma kuleyondlu bangcunu balimele kakhulu.
17Onkhe emaJuda nebaletinye tive lababehlala e-Efesu nabeva loko, besaba kakhulu, kwatsi libito leNkhosi Jesu ladvunyiswa kakhulu. 18Labanyenti labese bakholiwe beta bavuma konkhe labebakwentile. 19Labanyenti balabo lababenemilingo baletsa tincwadzi tabo temilingo ndzawonye batokhela ngemlilo, bonkhe bantfu babuka. Bahlanganisa imali yaletincwadzi, kwatfolakala tinhlavu tesiliva letiti-50 000.
20
Imis. 6:7
12:24
Ngalendlela livi leNkhosi lachubeka landza laba nemandla.
21
Rom. 1:13
15:25
Emvakwaloko Pawula watimisela emoyeni wakhe kudzabula eMasedoniya nase-Akhaya aze ayewufika eJerusalema, atsi: “Nangisuka kuletindzawo kufanele ngifike naseRoma.”
22
Asatfumele boThimothi na-Erastusi, lababebasiti bakhe, eMasedoniya, wase uyahlalahlala eveni lase-Asiya.
23
Ngaleso sikhatsi e-Efesu kwesuka lesikhulu siphitsiphitsi ngaleNdlela yeNkhosi. 24Indvodza lebeyisebentisa isiliva, libito layo kunguDemetriyusi, yayenta titfombe letincane telithempeli laDiyana, labengunkulunkulu lomsikati. Lomsebenti bewungenisa imali lenyenti kubakhandzi. 25Wababitela ndzawonye kanye nalabanye lababesebenta umsebenti lofanana nalona, watsi kubo: “Madvodza, nani niyati kutsi lomsebenti siphila ngawo. 26
Jer. 10:3
Imis. 17:29
Niyatibonela, futsi niyativela konkhe lokwentiwa ngulendvodza lenguPawula. Utsi bonkulunkulu labakhiwe ngetandla abasibo bonkulunkulu sibili, sewugucule bantfu labanyenti, hhayi kuleli lase-Efesu kuphela kodvwa cishe kulo lonkhe lase-Asiya. 27Kukhona ingoti yekutsi lomsebenti wetfu utfole ligama lelibi. Akusiko loko kodvwa kepha nengoti yekutsi lithempeli lankulunkulu lomkhulu, Diyana, lingeke lisanakwa ngumuntfu, kutawuphela bonkhe bukhulu bakhe, lonkulunkulu lokhontwa kulo lonkhe lase-Asiya nasemhlabeni wonkhe jikelele.”
28Kwatsi kube bantfu bakuve loko, batfukutsela babila, bacala bamemeta batsi: “Lomkhulu nguDiyana webase-Efesu!”
29Kwesuka lesikhulu siphitsiphitsi kulo lonkhe lidolobha. Sicuku sadvumela boGayusi na-Aristakhusi sabadvungulula sabayisa enkhundleni yemidlalo. Bona-ke babebaseMasedoniya, bahambisana naPawula.
30Pawula bekafuna kuya yena matfupha abhekane nalesicuku, kepha bafundzi bamalela. 31Labanye kulababephetse esifundzeni sase-Asiya lababevana naye batfumela ligama lekumncenga kutsi angaveli enkhundleni.
32Kwesuka lesikhulu siphitsiphitsi, labanye bantfu bamemeta basho loku, labanye basho lokwa, labanyenti bebangati nekwati kutsi konje babetekwentani kulomhlangano. 33Ngesikhatsi emaJuda asafucela Alekzanda ngembili, labanye betama kumtjela kutsi kwentekani. Alekzanda-ke waphakamisa sandla afuna kukhuluma ashwelete kulesicumbi. 34Batsi kube babone kutsi ungumJuda, base bayamemeta kanyekanye sikhatsi lesingaba ngema-awa lamabili batsi: “Lomkhulu nguDiyana webase-Efesu!”
35Ekugcineni mabhalane welidolobha waze wabathulisa, watsi: “Madvodza ase-Efesu, nonkhe niyati kutsi lelidolobha lase-Efesu ngulapho kuhlala khona lithempeli laDiyana lomkhulu kanye nelitje lelingcwele lelehla ezulwini. 36Kute longakuphika loku. Ngako-ke musani kubanga umsindvo, ningatitsatseli etulu tintfo. 37Niletse lamadvodza lapha, kani akazange agcekeze emathempelini enu, futsi akazange asho lutfo lolubi ngalonkulunkulu wetfu lomsikati. 38Nakukhona lokungamenelisi kahle Demetriyusi kanye nalabanye bakhandzi, umtsetfo nemantji kukhona; ngako-ke bangamangalelana khona. 39Nakusekhona lokunye lenikufunako kufanele kuyewulungiswa emhlanganweni wetakhamiti losemtsetfweni. 40Ngobe sesisengotini yekubekwa licala ngalomsindvo lowenteke lapha lamuhla. Kute nesizatfu lesingasibeka mayelana nalomsindvo lowentekile.” 41Ngalamavi wawucitsa umhlangano.


text:
Lomkhonto wekuvikela lihawu lahulumende futsi luphawu loluphakeme lolubonakalako lwesive setfu. Ngesintfu Umkhonto Wekuvikela wasetjentiswa njengesivimbo kwentela kuciniseka kutsi imilayeto lebhaliwe bekungagangwa ngayo kanye nekukhomba kuhlonipha lobekabhale lomlayeto.
Kusetjentiswa kwe Mkhonto weKuvikela namuhla kukhomba kutsi leliphepha lelibhaliwe selivunyiwe nguMengameli wase Ningizimu Afrika kanye nemandla sekanikiwe kuleliphepha lelinemvumo yesivikelo/lihawu leMkhonto weKuvikela kulo.
Umkhonto weKuvikela lomusha wase Ningizimu Afrika wamemetelwa natimashumi lamabili nesikhombisa kunyanga yaMabasa ngemnyaka wa 2007, ngelilanga leNkhululeko.
Lushintjo lweMkhonto weKuvikela kwabayintfo yekuveta lushintjo lwenkhululeko kanye nekufaka indlela yekugcizelela kubobonkhe base Ningizimu Afrika.
Mhlaka 7 kunyana yeNyoni ngamnyaka wa 1993, iKhansela yePhathi Lenkhulu Lecocisanako yase Ningizimu Afrika yakhomba Timphawu taKhomishana we Sive kutsi acale kucwalinga kwakhiwa kwe timphawu letinsha tase Ningizimu Afrika, ifulegi kanye nengoma yekuthantaza yesive.
Babuta sive nje saseNingizimu Afrika kutsi siletse imibono, kuleyo mibono kanye neCabinet, lokuncane kwabhalwa. Indlela yeLwati kanye neKukhulumisana yaHulumende – Government Communication and Information System, GCIS, yatsintsana neBakhi base Ningizimu Afrika, libandla lesambulelo lelimele labakhako kuNingizimu Afrika yonkhana, kwentela kukhulumisana nebakhi labasetulu labalishumi.
Batsatfu bakhi labakhetfwa kutsi bamelele imisebenti yabo ku Cabinet. uMnumzane Iaan Bekker wakhetselwa Umkhonto Wekuvikelal lomusha. Ungumphatsi welicembu le Cone ne Belding.
Lesakhiwo seMkhonto weKuvikela sakhiwe ngelicembu letintfo letalungiselwa ngekuma kwelicandza lelibekwe ngetulu kwalelinye. Lokuma kwelicandza lelingaphansi kumele sisekelo setfu futsi kwakhiwe ngetintfo letiningi. Intfo yinye yekucala ngulendlela – ‘!je e:/xarra //xarra //ke’ – lokusho kutsi ‘bantfu labehlukene bayahlangana’.
Loku kubekwe ngendlela lengumjikelo loluhlata. Lokuhambisana nalokusamjikelo wemiboko lemibili wetindlovu lekhomba etulu. Kuwo lomjikelo tindlebe letimbili te wheat, letimele lihawu legolide. Kuma kwalelihawu kumele sigubhu futsi libekwe ngekhatsi lokukuma tintfo letimbili, letidvwetjwe ngendlela yemsebenti wematje emaKhoisan.
Ngetulu kwalelihawu sikhali kanye nesagila lekume ngekuphambana njengentfo yinye. Letitintfo takha kuma lokusandingilizi lecijile, lesisekelo. Ngetulu kwesisekelo kuhleti lokuma lokusandingilizi lecijile, lapho khona kuma kwakheke ngeNkhosi protea. Lamacenjana eprotea amise kwentfo lenemakona lamatsatfu lacijile lekuletsa engcondvweni umsebenti wesandla wase Afrika.
Ngetulu kwe Nkhosi protea yinyoni lengumabhalane lene protea leyakha emabele ayo. Lenyoni lengumabhalane iphakamise timphiko, lekucedzelela lokuma kwalokusandingilizi lokucijile. Lenhlangano yaletinto letisandingilizi lecijile letimbili kwakha umoya longaphuki emkhatsini wetintfo lokukhokha incwadzi kanye nekudvweba lokuhle.Translated by Phindile Malotana


text:
61Pho, siyawutsini-ke? Kufanele yini sichubeke siphile esonweni kuze kwandze umusa? 2
Cha, akungabi njalo. Tsine lesesafa sehlukana nesono, pho, singachubeka kanjani siphile kuso? 3
Kantsi anati yini kutsi tsine sonkhe lesabhajatiselwa kuKhristu Jesu, sabhajatiselwa ekufeni kwakhe? 4
Khol. 2:12
1 Phet. 3:21
Ngako-ke ngekubhajatiswa kwetfu sangcwatjwa kanye naye, kuze kutsi njengobe Khristu avuswa kulabafile ngemandla ebukhosi baBabe, kanjalo-ke natsi singayiphila imphilo lensha.
5
Fil. 3:10
Nangabe saba munye naye ekufeni kwakhe, ngempela siyawuba munye naye nasekuvukeni kwakhe; 6
5:24
siyati kutsi umuntfu wetfu lomdzala wabetselwa esiphambanweni kanye naye, khona kutewutsi umtimba wetfu wesono utewufa, singabe sisagcilatwa sono. 7Umuntfu lofile ukhululiwe emandleni esono. 8
Siyakholwa kutsi nasife naKhristu siyawuphila kanye naye. 9
Siyati nekutsi Khristu wavuswa kulabafile, angeke aphindze afe; nekufa sekute emandla etikwakhe. 10
9:25
1 Phet. 3:18
Ngobe kufa lakufa kwaba kanye ngenca yesono, kuphila lakuphilako ukuphilela Nkulunkulu. 11
1 Phet. 2:24
Kanjalo nani kufanele nitsatse ngekutsi nifile nehlukana nesono, kodvwa niphilela Nkulunkulu nikuKhristu Jesu.
12Ngako-ke ningasivumeli sono kutsi siphindze siyibuse lemitimba yenu lebhubhako. Ningabobe nisatilandzela ngisho netinkhanuko temitimba yenu. 13
Futsi akusafanele kutsi ninikele titfo tenu esonweni tibe tikhali tekungalungi; kodvwa tinikeleni nine matfupha kuNkulunkulu njengobe ningulabavuswe ekufeni base bayaphila. Ngako-ke titfo tenu tinikeleni tibe tikhali tekulunga kuNkulunkulu. 14
1 Joh. 3:6
Sono akusafanele sibuse etikwenu, ngobe anisaphili ngaphansi kwemtsetfo, kodvwa niphila ngaphansi kwemusa.
15Pho-ke, sitakona yini, ngobe singekho ngaphansi kwemtsetfo, singaphansi kwemusa? Cha, ngeke. 16
2 Phet. 2:19
Anati yini kutsi lowo lenitinikele kuye nitigcili takhe tekumlalela? Nitigcili talowo lenimlalelako, nome tesono kube kufa, nome tekulalela Nkulunkulu kube kwemukeleka kuye kutsi nilungile. 17Akabongwe Nkulunkulu, ngobe benitigcili tesono kodvwa seniwatfobele ngenhlitiyo yenu yonkhe emaciniso emfundziso leseniyemukele. 18
1 Khor. 7:22
1 Phet. 2:16
Nakhululwa esonweni, nase niba tigcili tekulunga. 19Ase ngikhulumise kwemuntfu ngenca yebutsakatsaka bebuntfu benu, ngitsi: Njengaloku nake natinikela ngalokuphelele kutsi nibe tigcili temanyala nekukhohlakala lokukhulu, kanjalo-ke namanje tinikeleni kutsi nibe tigcili tekulunga kube kungcweliswa kwenu.
20Ngesikhatsi nisetigcili tesono, nanikhululekile kutsi ningakwenti lokulungile. 21
8:6,13
Fil. 3:19
Natfolani-ke ngekwenta leto tintfo leseninemahloni ngato nyalo? Phela siphetfo saleto tintfo kufa! 22
Kodvwa nyalo senikhululiwe esonweni, senitigcili taNkulunkulu; nitfola sitselo senu sekungcweliswa. Siphetfo saloko kuphila lokuphakadze. 23
Rom. 5:12,17
1 Khor. 15:21
Jak. 1:15
Inkhokhelo yesono kufa; kodvwa sipho semusa saNkulunkulu sikuphila lokuphakadze ngaKhristu Jesu iNkhosi yetfu.


text:
201Ngenyanga yekucala sonkhe sive sema-Israyeli sefika eHlane laseSini, sefike semisa eKhadeshi. Miriyamu wafela khona lapho, wangcwatjwa.
2Kwakute emanti kuleyo ndzawo, ngako bantfu babutsana ndzawonye basola boMosi na-Aroni. 3
17:2
Num. 11:1
16:1
21:5
Balwa naMosi batsi: “Kube mane savele safa kanye nebanaketfu ngesikhatsi bafela embikwaSimakadze. 4Nisiletseleni lesive saSimakadze kulelihlane lelinje? Nentele kutsi tsine kanye naletifuyo tetfu sitewufela lapha! 5Nasikhiphelani lena eveni laseGibhithe nasiletsa lapha kulelive lelibi kangaka? Lelive alinakudla, namakhiwa, namagelebisi; lite nemahananandza. Kute ngisho nemanti nje ekunatsa!” 6BoMosi na-Aroni besuka emkhatsini walesive bacondza ekungeneni kwelithende lekuhlangana. Bafike bawa phansi ngebuso, bakhotsama. Inkhatimulo yebukhona baSimakadze yabonakala kubo.
7Simakadze wakhuluma kuMosi, watsi: 8“Tsatsa lendvuku, bese-ke wena na-Aroni, umnakenu, nibutsela sonkhe sive ndzawonye. Khuluma kulelidvwala, embikwaso sibuka, litawube selikhipha emanti. Uyawukhipha emanti kulelidvwala, kuze sonkhe sive kanye netifuyo taso sinatse kulo.” 9Ngako Mosi watsatsa indvuku ebukhoneni baSimakadze, njengobe abetjeliwe.
10Yena na-Aroni bahlanganisa sonkhe sive embikwalelidvwala, Mosi watsi kubo: “Lalelani-ke, nine mahlubuka, sinikhokhele yini emanti kulelidvwala?” 11
Hla. 78:15
105:41
Isa. 48:21
1 Khor. 10:4
Ngako Mosi waphakamisa sandla sakhe washaya lelidvwala kabili ngalendvuku, emanti ampompota kulelidvwala, banatsa bona bonkhe kanye netifuyo tabo.
12
Dut. 1:37
31:2
32:50
Kodvwa Simakadze wabatsetsisa boMosi na-Aroni, watsi: “Njengobe ningakangikholwa kangangekutsi nize ningingcwelise, ningihloniphe embikwalesive sema-Israyeli, anisenawusihola lesive nize nisifikise eveni lengisiphe lona.”
13
Hla. 106:32
Lawo kwakungemanti aseMeribha,“Meribha” ngesiHebheru kusho “kusola” lapho sive sema-Israyeli sefike salwa khona naSimakadze, nalapho ativeta kubo khona angulongcwele.
14
Mosi watfumela tigijimi kusuka eKhadeshi, taya enkhosini yaka-Edomu, tafike tatsi: “Umnakenu Israyeli utsi wena uyabati bonkhe bulukhuni lobusehlele. 15Bobabemkhulu behlela eveni laseGibhithe, sahlala lapho sikhatsi lesidze. Bantfu baseGibhithe basigcilata kanye nabobabe betfu, 16
23:20
kodvwa satsi kube sikhale kuSimakadze, wakuva kukhala kwetfu wase utfumela ingilosi, wasikhipha eveni laseGibhithe.
“Nyalo-ke sesilapha eKhadeshi, edolobhaneni lelisemnyeleni welive lakho. 17Sicela kwendlula sidzabule ekhatsi nelive lakho. Singeke sihambe emasimini nome etivinini takho, singeke sinatse ngisho nemanti emitfonjeni yakho. Sitawuhamba ngemgwaco lomkhulu sicondze, singaphambukeli ngesekudla nome ngesancele, size siphumele ngale kwalelive lakho.”
18Kodvwa Edomu waphendvula, watsi: “Ningeke nengce lapha; naningake nilokotse, siyawuphuma sinihlasele ngetikhali.”
19Ema-Israyeli aphendvula, atsi: “Sitawuhamba ngemgwaco lomkhulu, nangabe tifuyo tetfu natsi sinatse emitfonjeni yenu, sitanikhokhela. Tsine sifuna kumane sendlule nje ngetinyawo, hhayi lokunye.”
20Baphindza baka-Edomu baphendvula, batsi: “Asifuni kutsi nendlule.” Base bayaphuma baka-Edomu babesukela ngalenkhulu imphi nalenemandla. 21Njengobe baka-Edomu bawalela ema-Israyeli kutsi endlule eveni labo, ema-Israyeli abe asayancandzeka, esuka kubo.
22
Sonkhe sive sema-Israyeli sesuka eKhadeshi sayawufika eNtsabeni iHori. 23SebaseNtsabeni iHori, eceleni kwemnyele waka-Edomu, Simakadze wakhuluma kuboMosi na-Aroni, watsi: 24“Aroni sewutakuya kulabafile bakubo, ngako akasoze angene eveni lengilinike ema-Israyeli, ngobe nine nobabili aningihloniphanga ngasemantini aseMeribha.“Meribha” ngesiHebheru kusho “kusola” 25Bita bo-Aroni nendvodzana yakhe, Eleyazare, ukhuphukele nabo eNtsabeni yaseHori. 26
Khumula Aroni tembatfo takhe utembatsise indvodzana yakhe, Eleyazare, ngobe Aroni sewutawunishiya abuyele kubakubo, utawufike afele kuyo.”
27Mosi wenta njengobe Simakadze abemtjelile: Wakhuphukela nabo eNtsabeni yaseHori embikwesive sonkhe sibuka. 28
Num. 33:38
Dut. 10:6
32:50
Mosi wakhumula Aroni tembatfo takhe watembatsisa indvodzana yakhe Eleyazare. Aroni wafela khona lapho etulu entsabeni. Bo-Mosi na-Eleyazare behla entsabeni. 29Sonkhe sive saka-Israyeli satsi kube sive kutsi Aroni sewufile, samlilela emalanga langema-30.


text:
201“Umbuso welizulu ufanana nemnikati wesivini, lowaphuma ekuseni ayawucasha emadvodza ekusebenta esivinini sakhe. 2Watsi asavumelene naletisebenti kutsi utatiholela denariyo munye ngelilanga, wase ubatfumela esivinini sakhe, 3watsi uyaphuma futsi ngeli-awa lemfica, wabona lamanye emadvodza emile nje emakethe ayingilekile, 4nakuwo watsi: ‘Hambani nani niyewusebenta esivinini sami, ngitaniholela loko lokunifanele.’ Bahamba-ke. 5Waphindze waphuma futsi emini ngeli-awa leli-12, kwaba njalo, nangeli-awa lesitsatfu entsambama wenta njalo. 6Kwakungacishe kube li-awa lesihlanu entsambama lapho atsi uyaphuma futsi, wakhandza labanye bemile. Wafike wababuta watsi: ‘Nimeleni lapha lonkhe lelilanga seloku ningenti lutfo?’ 7Batsi kuye: ‘Kute losicashile.’ Wase utsi nakubo: ‘Kulungile, hambani nani niye esivinini sami!’
8
Dut. 24:15
“Kwatsi entsambama lomniyo wesivini watsi endvuneni yakhe: ‘Bita tonkhe tisebenti, utiholele imali yato, ucale ngaleti tekugcina, ugcine ngaleti tekucala!’ 9Kutsite natifika leti teli-awa lesihlanu entsambama, watiholela denariyo munye sisinye. 10Nabefika laba bekucala, bebacabanga kutsi utabaholela kakhudlwana, kodvwa nabo wabaholela denariyo munye, umuntfu amunye. 11Batsi nabamemukela, bacala bakhonona kulomnikati wesivini, 12batsi: ‘Laba bekugcina basebente li-awa linye nje, ubalinganiseleni natsi lesitfwele bumatima lobungaka, sashiswa nalilanga lasensimini?’
13“Waphendvula watsi kulomunye wabo: ‘Mnganami, phela angikoni; kantsi kakadze besingakavumelani ngadenariyo munye yini nawe? 14Tsatsa lokukwakho sehlukane; kepha mine ngiyatitsandzela kunika nalona wekugcina liholo lelingangelakho. 15
Kantsi angikavumeleki yini kwenta lengikutsandzako ngalokukwami? Nome unemona ngekutsi ngiyephana?’
16
Mak. 10:31
Luk. 13:30
“Kanjalo bekugcina bayawuba bekucala, nebekucala babe bekugcina.”
17
17:22
Mak. 10:32
Luk. 18:31
Watsi Jesu asesendleleni enyukela eJerusalema, wabitela bafundzi bakhe ngasense, wakhuluma nabo endleleni, watsi: 18“Lalelani la, sesiya eJerusalema, lapho iNdvodzana yeMuntfu itawunikelwa kubaphristi labakhulu netati temtsetfo, bese bayilahla ngelicala kutsi ibulawe. 19
Joh. 18:28
Batayinikela etandleni tebetive, kuze iphukutwe, bayishaye, bese bayibetsela esiphambanweni; kodvwa ngelilanga lesitsatfu itawuvuswa ekufeni.”
20
Mak. 10:35
Kwase kufika kuye unina wemadvodzana aZebedi nalamadvodzana akhe, wakhotsama embikwakhe, wabeka sicelo.
21
Jesu wambuta watsi: “Ufunani?”
Watsi yena: “Yetsembisa kutsi lamadvodzana ami lamabili ayawuhlala, lenye ngesekudla sakho, lenye ngesancele sakho embusweni wakho.”
22
Luk. 12:50
Joh. 18:11
Jesu waphendvula watsi: “Anikwati lenikucelako. Ningayinatsa yini lendzebe yelusizi lesengitayinatsa?”
Baphendvula batsi: “Singayinatsa.”
23Jesu watsi: “Yebo-ke, nitayinatsa leyo ndzebe, kantsi kuhlala ngesekudla sami nangesancele akusiko kwami kutsi ngephane ngako, kodvwa kwalabo labakulungiselelwe nguBabe.”
24
Luk. 22:24
Batsi nabakuva loko labafundzi labalishumi, batitfukutselela letelamani letimbili. 25Kepha Jesu wababita watsi: “Niyati kutsi babusi betive babusa etikwato, netikhulu tato titiphetse ngetandla letimatima. 26
Mak. 9:35
Luk. 22:26
1 Khor. 9:19
Akunjalo-ke lapha kini, kodvwa wonkhe umuntfu lofuna kuba mkhulu emkhatsini wenu, akabe sikhonti senu, 27nalofuna kuba wekucala emkhatsini wenu, akabe sisebenti senu. 28
Ef. 1:7
Fil. 2:7
1 Thim. 2:6
Thit. 2:14
1 Phet. 1:18
Njengobe neNdvodzana yeMuntfu ayitelanga kukhontwa, kepha yetela kutawukhonta nekunikela ngemphilo yayo, kutsi ibe yinhlawulo yalabanyenti.”
29
Luk. 18:35
Batsi nabaphuma eJerikho, sicumbi lesikhulu salandzela Jesu. 30Timphumphutse letimbili, letatihleti elusentseni lwemgwaco, teva kutsi nguJesu lona lowengcako, tase tiyamemeta titsi: “Nkhosi, Ndvodzana yaDavide! Sihawukele!”
31Kepha sicumbi sebantfu satitsetsisa sitsi atibindze. Kodvwa kwaba ngukhona timemeta kakhulu titsi: “Nkhosi, Ndvodzana yaDavide! Sihawukele!”
32Kepha Jesu wema watibita, watibuta watsi: “Nifuna nginenteleni?”
33Tatsi kuye: “Nkhosi, sifuna kutsi emehlo etfu avuleke.”
34Jesu watihawukela, watsintsa emehlo ato, tabona masinyane, tase tiyamlandzela.


text:
Bulili nemehluko wemnyaka bekusolo kuyintfo lendze lebalulekile ngesigaba sema Tswana emmangweni. Lendlela beyiboniswa ngetindlela letiningi: emadvodza nabomake bebahlala ngekwehlukana emicimbini yemimango; nakuletinye tindzawo, kufana ne kgotla (indzawo-yakhansela), beyiyemadvodza kuphela.
Emadvodzana beka, nakuletinye tindzawo basa, nconotwa, bese make lotala bantfwana bemantfombatana kuphela bekavama kwenyanya. Bekukhona kuhlukana kwemsebenti, nemisebenti letsite lebeyinikwa bantfu bebulili bunnye. Make wemTswana yintfo lencane lephindzekako loyintfo lengemandla kulabamgadzile (babe wakhe, umnakabo noma malume wakhe esayidini lakubo make wakhe kuze kufike sikhatsi sekushada; umyeni wakhe noma babe noma umnakabo).
Bomake bebangafakwa emihlanganweni yetembusave kanye nemicimbini yenkholo. Umnyaka wawuphindze usicalelo etintfweni temehluko. Njengalabanye labakhuluma-iBantu, emaTswana bekumele ahloniphe aphindze alandzele labo bebabadzala kunabo, bebababita bo 'babe' (rra noma ntate) noma 'make' (mme); kwephulwa kwalomtsetfo kwakuba licala.
Kuhlonipha labadzala kwendlulela kumunye wemndeni kuya kummango wonkhe. Bantfwana bebabekwa ngekuma kwemitimba yabo: kusuka ekutalweni kuya kuminyaka lemibili (masea); iminyaka lemitsatfu kuya kulesiphohlongo (banyana); bafana (basemane) nemantfombatana (basetsana) eminyaka leyimfica kuya kulolishumi nakutsatfu; nekusuka kulelishumi nakune baze bafike esigabeni labakhetselwe sona semnyaka – lobekiwe (magwane, majafela noma maphatisi).
Bafana emaphatisi bebavame kugcoka tembatfo bese benta tingoma nemidanso emicimbini ngeminyaka yabo-lebekiwe, bebanenkhululeko lenhle, ikakhulu etindzabeni tebulili. Ngalesikhatsi lesi, bacitsa sikhatsi sabo lesiningi etindzaweni-tetinkhomo balusa imfuyo yabo babe wabo. Lamantfombatana bekalekelela ngekukha emanti, kushaya kanye nekusila ummbila,kulungisa kudla, kushanyela tindlu, nekunakekela bantfwana labancane.
Kubekwa emnyakeni-lobekiwe noma bubutfo (mophato) kumaka kungena ebudzaleni. Bubutfo bebufaka emadvodza noma bomake bemnyaka lolinganako labasoka ngesikhatsi lesifanako. Ngekwesintfu libutfo lingakhiwa sikhulu ngeminnyaka lemine kuya kulesikhombisa, ngesikhatsi bafana noma emantfombatana lakhona kwenta lutfo, laneminyaka lesitfupha kuya kumashumi lamabili, bebasokwa ndzawonye.
Lelijaha belihlala lifaka lilunga lemndeni wesikhulu lengaleso sikhatsi abevunyelwa kutsi ahole. Eminyakeni leminingi ngaphambilini lokwakhiwa kwelijaha lelidvuna bekuphekeletelwa yimicimbi lechazako yekusoka, leyatiwa ngekutsi yi bogwera. Ngeminyaka ya 1930, nomakunjalo, lemicimbi beseyinyamalele, ngalokuphansi ngoba emamishini emaKholwaa bekatsi yintfo lembi futsi kuphambene 'kuyachubekeka' tikhulu tiyabalahla tiphindze tibavale kwenta lutfo.
Intfo lebeyibonwa ye bogwera bekungulokusoka kanye nekuhlukaniswa nemalunga esilisa elibutfo lelisha endzaweni lebebabekwe kiyo emadlelweni. Ngesikhatsi bahlaliswe bodvwa, basoki bebafundziswa ngebulukhuni, bahlelwa ngendlela yesincumo nekufundziswa ngemtsetfo, sintfu nemasiko.
Emantfombatana nawo bekasokwa, emcimbini (bojale) lobewubanjelwa ekhaya. Bekufaka umdanso, kutiphatsa nendlela yekwenta (kakhulu kumaka ngekhatsi kwelitsanga). Kusoka kwebesifazane bekufaka kuphanishwa lokuncane kanye nalobunye bulukhuni, kukhombisa etintfweni letibhekene netintfo tasetindlini nemphilo yekulima, telicansi nekutiphatsa kwemadvodza. Ngamunye umbutfo bekanikwa libito sikhulu ngesikhatsi sekusoka, kakhulu kubonisa intfo, lefana nelitulu noma somiso.
Lombutfo bekagcina lelibito kusuka lapho kuzekuze. Umuntfu bekangatsatfwa njengalomdzala futsi bekangavunyelwa kutsi ashade kuze kubengulapho abesebutfweni lelitsite. Emalunga elibutfo asebenta futsi, esimeni sebudvodza, balwa ndzawonye, kepha bebanebudlelwane lobulinganako. Indlela yebusotja kanye neligcabho lebubutfo njengemalunga: indlela yenkhomba yekuhlonipha kwakukukhuluma nendvodza ngelibito lekubutseka kwayo kunelibito layo mbamba.
Emalunga emabutfo bekugadvwe kutsi ahloniphe emabutfo onkhe aphambilini futsi, ngengucuko, angagadza kuphatfwa ngekwehluka ngulabancane kunabo. Kwephulwa kwemitsetfo kuloku naletinye tintfo letihlangene nenhlangano yebubutfo bekusetjentwa ngendlela lehlukile endzaweni yemacala baholi bemabutfo.
Ngaphandle kwemitamo yemaKholwa emamishini ngekuvala kusoka ekucaleni kweminyaka lemashumi lamabili endvulo, namuhla kukhona kukhula-lokuhlala kukhona emkhatsini wema Tswana, nakulabo labanye labamukela kadzeni kutsi leti timfundziso akukameli tibutwe.
Kusoka sekube yintfo yekutfola ngetindlela letimbili: bantfu batibona njengemaTswana ngekutiphatsa kahle ngekutsi basokwe ngemcimi lomaka sigaba emphilweni yabo; lokubaluleke kakhulu, kukhona intfo lecine kakhulu kulamanye emave lahamba ngaphansi kwekusoka njengentfo lekubonwa ngayo ema Afrika, nekutsi labadzala labancane labangakhoni kuhamba indlela yekusoka abatsatfwa njenge ma Afrika 'angeliciniso'.
Lamalungiselelo alandzela indlela lefana naleyo leyasetjentiswa ngetinsuku takudzala, kepha sonkhe sikhatsi ngetintfo letinsha letitenta tibetinhle kakhulu, kunekutsiwa lisiko lakudzala.Translated by Phindile Malotana


text:
Onkhe malanga Sisanda loneminyaka lesiphohlongo nakafika ekhaya abuya esikolweni, ukhumula inyifomu yakhe, adle kudla kwakhe kwasemini bese udlala mlabalaba kanye namkhulu wakhe. Bajabula kakhulu bandizisa “tinkhomo” tabo titungelete ibhodi kangangobe Sisanda angabe asafuna nekuyekela. Kepha kusesenjalo, mkhulu wakhe umkhumbuta kutsi ufuna kuba ngumphatsi welibhange ngalelinye lilanga nasakhulile.
“Utawukwenta kanjani loko nangabe ungeke uye esikolweni semabanga laphakeme?” kwasho mkhulu atekula.
Sisanda uvele nje uyahleka. “Ngitawuya esikolweni semabanga laphakeme ngisho nasenyuvesi lombala. Kungako nje ngisebenta ngekutimisela esikolweni!”
Sisanda mudze kakhulu kuneminyaka yakhe − ufute babe wakhe. Buso bakhe lobuyindzingiliti nekumamatseka lokuhle nguloku kwamake wakhe. Bobabili batali bakhe bavuka ekuseni kakhulu baye emsebentini, esichiwini setilwane dvute nalapho bahlala khona. Ngesikhatsi Sisanda nebangani bakhe befika esikolweni, emabhasi lagcwele tivakashi besavele afika aletse tivakashi titewubuka tilwane tase-Afrika letinhle kakhulu.
Ngelusuku lwakhe lwekutalwa lolwendlulile Sisanda wajajuliswa ngendlela lekhetsekile – batali bakhe batfola imvume yekutsi bangagubhela lidzili lakhe lekutalwa kulesichiwi. Tindlulamitsi lebetikulesichiwi betilangatelela kwati kabanti ngalabantfu. Telula tintsamo tato tifuna kubona kahle lidzili futsi betibukeka sengatsi tifuna nencenye yalelikhekhe! Sisanda bekatitsandza tindlulamitsi. Tonkhe tilwane betikhetsekile kuye, kepha bekatsandza kakhulu tindlulamitsi letithulile futsi letimenene. Bekangacitsa lilanga lonkhe atibukela.
Ngalomunye Lesihlanu, babe waSisanda wabuya ekhaya ngembi kwesikhatsi lesetayelekile. Bekabukeka angajabuli.
“Konakalephi, Babe?” Kwabuta Sisanda.
“Lamuhla libulo letinyosi lisutele make wendlulamitsi,” kwachaza babe waSisanda. “Inhloko yakhe beyivuvuke kakhulu ngenca yalo lonkhe loludvosi kangangobe emehlo akhe bekavalekile. Setame ngako konkhe lokusemandleni etfu kutsi simsite, kepha akukasebenti – ufile. Lokubuhlungu kakhulu kutsi bekanelitfole lelincane lebelimdzinga.”
“Hhayi bo!” kwasho Sisanda asacala kukhala. “Ngifisa sengatsi kukhona lengingakwenta. Kungenteka kutsi lomntfwana wendlulamitsi ukhala njengami nje.”
Kwakhala Sisanda. Make wakhe wetama kumthulisa. Wadzimate wamfundzela indzaba leyengetiwe ngesikhatsi sekayolala entela kumsita kutsi akhohlwe kutsi ubuhlungu kangakanani ngalomntfwana wendlulamitsi. Ekugcineni, Sisanda waphatfwa butfongo walala, alaliswa livi lamake wakhe.
Ngakusasa ekuseni Sisanda wavuka nembono lotsite!
“Ngicela kuhamba nani uma niya emsebentini lamuhla?” wacela babe wakhe. “Nginesipho salomntfwana wendlulamitsi.”
Batali bakhe babukana bobabili, bamamatseka babese batsi, “Yebo, kulungile ungahamba natsi.”
Bekulilanga lelifutfumele kepha linemafu. Yonkhe intfo kulesichiwi beyibonakala ibindze ngendlela lengakavami.
“Ngicabanga kutsi lamuhla lilanga alihlabi ngoba lilusizi ngenca yalomntfwana wendlulamitsi,” kwasho Sisanda.
Indlovu lenkhulu yagolotela lomndeni lobewendlula lapho.
“Mhlawumbe iyamangala kutsi kungani lentfombatana lencane iya emsebentini nebatali bayo,” kwasho make waSisanda.
Sisanda walekutisa inhloko. “Utawumangala nakatfola imphendvulo,” wacabanga.
Batfola umntfwana wendlulamitsi eme yedvwana. Intsamo yakhe lendze beyigobile nemehlo akhe futsi abukeka abutfuntfu. Sisanda wema wasondzela kuye kakhulu ngendlela langakhona ngayo. Wavula sikhwama sakhe lesincane wakhipha incwadzi yakhe. Wabese umangalisa batali bakhe-ke, wabese ufundzela lomntfwana wendlulamitsi. Lomntfwana wendlulamitsi wajikisa inhloko yakhe wayibukisa ngalapho kuchamuka khona livi laSisanda sengatsi uva onkhe lamagama lashiwoko. Ekucaleni, batali baSisanda bacabanga kutsi kufundzela umntfwana wendlulamitsi yintfo lengakatayeleki, kepha bantjintja imicondvo yabo nababona kutsi lomntfwana wendlulamitsi ubukeka abindze kangakanani – emehlo akhe lamnene abuke Sisanda.
“Indzaba yami imente wativa ancono,” Sisanda watjela mkhulu wakhe nakefika ekhaya.
Sisanda bekavakashela lendlulamitsi lencane tintsambama letinyenti nangetimphelansontfo. Ngaso sonkhe sikhatsi nakaya kuye, bekahamba nendzaba latawabelana naye ngayo. Labangani labasha lababili bebabukeka bakahle nabandzawonye ngisho netivakashi lebetendlula betibatfwebula titfombe.
Kancane kancane lendlulamitsi lencane yacala kubanemandla. Bantfu kulesichiwi bebamnakekela kahle kakhulu futsi analo lonkhe lutsandvo lwemngani wakhe lomusha, Sisanda, lwenta timanga.
Ngalelinye lilanga umphatsi wesichiwi wacela Sisanda kutsi etse lomngani wakhe lomusha ligama.
“Ngicabanga kutsi Thokozani ligama lelikahle,” kwasho Sisanda.
Ngakusasa umphatsi wesichiwi washayela thishela waSisanda lucingo. Wamema bonkhe bantfwana labafundza naSisanda eklasini kutsi bete batewubona Thokozani. Lendlulamitsi lenhle beseyikhule yaba yindze yabuye futsi yaba nemandla etinyangeni letintsatfu nje kusukela ngelilanga lekuvakasha kwaSisanda kwekucala.
Ngelilanga lekuvakasha, bebangemashumi lamane bantfwana belibanga le-3 labebalindze ngekulangatelela kutsi kuvulwe emagede esichiwi. Sisanda-ke lapho wabahola bonkhe ngekutichenya wayobakhombisa Thokozani. Labanye balabantfwana babuka lendlulamitsi ngekumangala. Labanye bagigitseka ngekwesaba. Thishela wabo, Nks. Khanyile, wavele nje wamamatseka.
“Umngani wakho muhle, Sisanda. Umentele umusa,” washo ngebumnene.
“Ngubani ligama lakhe?” kwabuta lomunye webafana.
“Thokozani,” kwaphendvula Sisanda.
“Thokozani usho kutsi ‘jabulani’,” kwachaza Nks. Khanyile.
Labantfwana bahlala phasi futsi balalela Sisanda afundza indzaba layifundzela Thokozani ngelilanga bahlangana kwekucala. Umphatsi wesichiwi watfwebula tintfombe. Netivakashi lebetendlula lapho nato tatfwebula titfombe. Ngisho nemtfwebulititfombe weliphephandzaba lendzawo naye wabatfwebula. Wabatsembisa kutsi sitfombe sabo sitawuphuma ephephandzabeni masinyane. Wonkhe muntfu wamemeta.
Sipho lesihle kangaka! Kufundza kute welaphe umngani.


text:
Goldie Rockcod
Ligama lemndeni lelatiwako
Rockcod/Groupers – Goldie (Licembu – Leligolide)
Ligama lelinye lelatiwako
Fairy bassletts
Ligama lesayensi
Anthiinae
Linani
Ingangemasentimitha lamashumi lamabili nesihlanu, silinganiso silishumi nakubili emasentimitha
Kutiveta
Tibukeka njengemfishi yeligolide yemanti lamasha noma nje libala libonakala/lihlaba kakhulu ngaphinki, luphuti, mtfubi kanye naluhlata losasibhakabhaka. Letindvuna ngutona tinelibala leliningi kunaleto letinsikati bese imisila yato mikhulu phindze imise kwenyanga lelucetu.
Satiso setintfo
Incenye yemndeni we Anthiinae ufaka tinhlobo letimashumi lamabili nesihlanu kanye nemacembu etilwane letimashumi lasiphohlongo nakubili. Umndeni we bass kanye nema groupers. Emacembu lamakhulu angabonwa ngetulu kwematje. Ema harems lamancane lakulamacembu ato lanayinye lelidvuna lelinemandla kanye namabili – nelishumi nakubili aletinsikati. Letindvuna titsandza indzawo futsi tinendlela letikhombisa ngayo kulwa kwekutivikela. Onkhe ema Anthias atalwa awesifazane. Lensikati lenemandla ingagucuka bulili bayo uma lenemandla lendvuna ifile. Tisakateke emantini lavulekile.
Kudla kwato
Tidla titjalo netilwane letincane letindanda ngetulu kwelwandle.
Kusakata
Tivela ngatotonkhe tinhlobo tekushisa/tekubandza kanye naselwandle lolusendzaweni leshisako talamhlabeni wonkhe.
Tilwane letatiwako
Harlequin goldie - Pseudanthias connelli
Threadfin goldie - Nemanthias carberryi
Sea goldie - Anthias squamipinnis


text:
21
15:2
Emvakweminyaka leli-14 ngaphindze ngenyukela eJerusalema ngihamba naBhanabasi kanye naThithusi. 2
Ngenyukela kubo njengobe Nkulunkulu abengembulele kutsi ngiye khona, ngafike ngabalandzisa liVangeli lengilishumayela kubetive, labo labatiwa ngekutsi babaholi ngabalandzisa emasitseleni, funa mhlawumbe kwenteke kutsi ngigijimele lite, nome ngagijimela lite. 3
1 Khor. 9:21
Ngisho naThithusi, umGriki labekanye nami, abamcindzetelanga kutsi asoke. 4
Kodvwa bazalwanembumbulu labaletfwa ngasese, bangena ngekunyelela emkhatsini wetfu, batinhloli tenkhululeko yetfu lesinayo kuKhristu Jesu, khona batesenta tigcili. 5Noko asibanikanga ngisho nalelincane nje litfutjana lekubatfobela, kuze kutsi liciniso leliVangeli libe kini njalo.
6
Rom. 2:11
Labo labadvume ngekutsi baholi – kutsi babe yini akusho lutfo kimi, ngobe Nkulunkulu akakhetsi buso bemuntfu – ngitsi: Labo baholi abazange bengete lutfo eVangelini lengilishumayelako. 7
13:2
22:21
Rom. 11:13
Gal. 1:16
Ef. 3:8
1 Thim. 2:7
2 Thim. 1:11
Kodvwa esikhundleni saloko babona kutsi ngiphatsiswe liVangeli kutsi ngilishumayele kubetive, njengobe naPhetro aphatsiswa liVangeli kutsi alishumayele kumaJuda. 8
Ngobe yena lowo lowasebenta ngaPhetro kutsi abe ngumphostoli wemaJuda, wasebenta nangami futsi kubetive. 9
Batsi kube boJakobe, naPhetro, naJohane, labebatiwa ngekutsi batinsika, babone umusa lengiwuphiwe banika tsine naBhanabasi sandla sekudla sebudlelwane kutsi siye kubetive, bona baye kumaJuda. 10
24:17
Rom. 15:25
1 Khor. 16:1
2 Khor. 8:1
9:1
Batsi nje kumelwe sikhumbule labamphofu, lebekungiyonantfo nami lebengiyikhutsalele.
11Kodvwa ngesikhatsi nakufika Khefase“Khefase” nguPhetro e-Antiyokhi ngaphikisana naye embikwebazalwane, ngenca yesento sakhe lesibi. 12
Ngesikhatsi kungakefiki batnfu labatsite, abedla nebetive; kodvwa kwatsi kube kufike emadvodza labephuma kuJakobe, wase uyatehlukisa kulabo betive, ngobe phela bekesaba lamaJuda. 13Nalamanye emaJuda ase angena kulobo buhatsa bakhe bekutentisa, kwadzimate kwatsatseka naBhanabasi ngaloko kutentisa kwabo. 14
15:7
1 Thim. 5:20
Kodvwa ngatsi kube ngibone kutsi abasahambi khona ecinisweni leliVangeli, ngavele ngamtjela Phetro embikwabo bonkhe ngatsi: “Nangabe wena longumJuda, uphila njengebetive, hhayi njengemJuda, pho, yini ubacindzetele betive kutsi abaphile njengemaJuda?”
15Tsine singemaJuda ekutalwa, asisito toni tebetive. 16
Imis. 13:38
15:10
Rom. 1:17
3:20,22
4:5
8:3
Gal. 3:11
Ef. 2:8
Siyati kutsi imisebenti yemtsetfo layentako umuntfu ingeke imente emukeleke kuNkulunkulu kutsi ulungile, kepha umuntfu wemukeleka kuNkulunkulu kutsi ulungile ngekukholwa kwakhe nguKhristu Jesu. Natsi-ke sakholwa nguKhristu Jesu, sentiwa semukeleka kuNkulunkulu kutsi silungile ngaloko kukholwa kwetfu nguKhristu, hhayi ngekwenta loko lokufunwa ngumtsetfo. Empeleni kute umuntfu lowemukeleka kuNkulunkulu kutsi ulungile ngobe ente imisebenti yemtsetfo.
17Nangabe tsine sifuna kwemukeleka kuNkulunkulu kutsi silungile ngaKhristu tsine ngekwetfu sibe sitfolakala sitoni, ngabe kambe naKhristu usikhonti sesono yini? Cha, akasiso. 18Nangabe ngiphindza ngivusa loko lengikubhidlitile, ngabe ngitenta sephulamtsetfo. 19
Gal. 5:24
6:14
Ngobe mine ngekwami ngafa ngemtsetfo emtsetfweni, kuze ngiphilele Nkulunkulu. Ngibetselwe kanye naKhristu; 20
17:23
Rom. 6:6
14:7
2 Khor. 5:15
Gal. 1:14
Ef. 5:2
1 Thes. 5:10
1 Thim. 2:6
Thit. 2:14
1 Joh. 3:16
Semb. 1:5
ngako-ke mine angisaphili, kodvwa nguKhristu lophila kimi. Nalemphilo lengiyiphilako kulomtimba, ngiyiphila ngekukholwa yiNdvodzana yaNkulunkulu leyangitsandza yatinikela yona matfupha esikhundleni sami. 21
Angiwenti lite umusa waNkulunkulu; ngobe nangabe kulunga kutfolakala ngekwenta lokufunwa ngumtsetfo, kusho kutsi Khristu wafela lite.


text:
Kutfolwa kwe Tinyoni Letinkhulu Letimnyama
Tinyoni letinkhulu letimnyama tingenta kulahlekelwa lokuchubekako etilwaneni tekufuywa kanjalo nakunhlanyelo, titselo kanye nebafuyi bemagilebisi. Kukhulisa inombolo kuphumisela ekukhuliseni luvelo ngesisindvo setilwane tengati lebandzako, tinyoni letincane kanye netilwane letinye tengati lebandzako letitalela emacandza.
Kepha, akusito tonkhe letimbi. Ngekusho kwe Endangered Wildlife Trust, tinyoni letinkhulu letimnyama tigcwalisa umsebenti njengetilwane letidla letinye letifile, ngekudla kwato umtimba wetilwane kusita ekuvikeleni kusakateka kwetifo. Tiphindze tisite kugcina emagundvwane lamancane kanye nenombolo yemagundvwane lamakhulu kutsi agadzeke kantsi netidleke tato tivama kusetjentiswa ngema cuckoos noma letinye tilwane, letifana ne Kestrel Lenkhulu kanye ne Lanner Falcon.
Tinyoni Letentiwe kudla kanye nemaRavens -etintsamo Lamhlophe
Tinyoni letentiwa kudla (Corvus albus) kanye ne raven-yentsamo lemhlophe (Corvus albicollis) ngutona tibanga inkinga emapulazini. Tinyoni letindzala timnyama indzawo yonkhe, ngaphandle siphika lesimhlophe kanye nendzawo lengetulu lechubekela etindzaweni letingaphansi kwemabele ato, tincenye temtimba emaceleni ne axillaries.
Tinyoni letindzala letimnyama letingaba ngemasentimitha lamashumi lamane nesihlanu ngebudze, netimphiko tato letilulekile letihambela ngesigaba sekuticoca kanye nemnyaka walenyoni. Tingabakhona kuAfrika lese Ningizimu, kepha tivame kuhlala dvute netindzawo temapulazi, tindzawo letivulekile, etindzaweni tasemadolobheni, lapho kulahlwa khona tibi, Eceleni kwemgwaco nasendleleni yesitimela.
Le raven lenentsamo lemhlophe inelibala lelimanyatelako lelimnyama nesiphika lesimhlophe ngemuva kwentsamo. Umlomo wayo lomkhulu umnyama nelibadlana lelimhlophe. Letindzala tingaba ngemasentimitha lamashumi lasihlanu kuya kumashumi lasihlanu nakune ngebudze, nesisindvo seluphiko lesimashumi lamane nesiphohlongo kuya kumashumi lamane nakutsatfu ngemasentimitha. Titfolakala ku Ningizimu Afrika yonkhana, ikakhulu etindzaweni letisetintsabeni, emaweni nasemadvwaleni, kube kuyaluka kudla kungenteka emaveni lamaningi lavulekile.
Totimbili letilwane tihlangene imphilo yato yonkhe. Tilulu tato takheke ngetigadla letentiwe ngetinswati kanye netimphandze, nekwangekhatsi lokulula lokulidzaka, bulongo, intsamboyensondvo noma tjani. Sikhatsi sekuhlangana siyashiyana kuya ngesimo selitulu, kepha kuvame kusuka ngenyanga yaKholwane kuya enyangeni yeLweti ngalamaraven lamhlophe lanentsamo bese kusuka ngenyanga ya Kholwane kuya enyangeni ya Bhimbidvwane ngalenyoni lenkhulu lemnyama. Letinsikati titalela emacandza lamane kuya kulasihlanu ngesikhatsi.
Indlela Yekubulala neyeKupha Kudla
Tinyoni letinkhulu letimnyama kanye nema raven lamhlophe lanetintsamo tenta umonakalo lomubi. Imilomo yato ayisiyo lekhaliphile ngalokwenele kutsi tingatsatsa lokuyinyama, ngakoke tivame kuluma emehlo etimvu letincane noma letinsikati letitele, titishiye tingaboni. Tenta kulahlekelwa lokukhulu kwetilwane tekufuywa, ikakhulu ngesikhatsi sekoma/lesibandzako.
Umtimba wesilwane lovulwe emehlweni, emlonyeni, etibunu, uvame kuba luphawu lolungilo kutsi yinye yaletinyoni letimnyama letinkhulu beyikadze itisita.
Kunakekela
Kulukhuni kakhulu kunakekela tinyoni letinkhulu letimnyama. Akusito tilwane letivikelekile, tingahle titingelwe epulazini, kepha hhayi emigwacweni levulekile noma etindzaweni tamasipala. Labanye bafuyi bayatisebentisa tintfo letihlabelako naleto letitsatsa emafilimu, njengekutsi, kusetjentiswe tintfo letikubonisako noma lokwetfusatinyoni, kutfutsa tinyoni kutsi tihambe tisuke etilwaneni letifuywako letisheshe tilimale kanye nenhlanyelo, babe labanye babeka tilulu ngetulu kwenhlanyelo yabo kwentela kuyivikela etinyonini letenta umonakalo.
Kusetjentiswa kwaphoyizini akukho emtsetfweni, njengoba kuvame kushayisana nekuphazamiswa kwetilwane letingakacishwa, kufaka tilwane nje noma tiphi naleto letidla imitimba yetilwane letifile.
Kunakekeleka kahle, kwekucala kufaka kunciphiswa kwendlela yekudla lekhona. Loku kusho kususa lokuncono kwekungcola, ikakhulu ekuhlaleni kwangekhatsi, lapho kulahlwa khona nalapho kuhlatjelwa khona tilwane. Tikotela letilahliwe kumele tivalelwe, labapha kudla tilwane kumele basuswe bese naloko lokuhlala kudla kwetilwane tekufuywa kumele kungeniswe ngekhatsi. Kufaka kutsatsa kugadza lokuncono kwalokubili, njengoba letitinyoni tifakwe ngetindlela tekubangatimbili nge Nama Karoo.
Kwesibili, kufaka kuvikeleka lokuncono kwetilwane tekufuywa letisheshe tilimale. Letinsikati letimitsi kumele tisuswe tiye enkambu lencanyana, lapho khona kulula kuloyo lotilusako kutsi atigadze kahle, emavikini lambalwa ngaphambi kwekutala kantsi futsi kufuna tihlale lapho emaviki lambalwa ngemuva kwekutala, tize tibekahle futsi naletincane tato tingatsintseki malula.
Tilulu kanye nemacandza kungamoshakala, kepha kungenta kutsi kutaleleke emacandza lamaningi. Ku, ngaloko, kwenta umcondvo lovakalako kubulala lapho kuhlala khona lelicandza bese kubuyiselwa lamacandza esilulwini.
Nawufuna lwati kabanti tsintsana naMabhalane weLicembu le Kunakekela Tilwane letiphila ngaletinye.
Translated by Phindile Malotana


text:
Umbuso weSwatini
Umbuso weSwatini (kaNgwane, eSwatini), live leliseningizimu nelivekati lase Afrika. Live lakaNgwane lincane ngebubanti, kantsi likakwe live lase Ningizimu Afrika enyakatfo, ngentansi, nangasenshonalanga. Emphumalanga likakwe live laseMozambique. Bukhulu belive lakaNgwane litinkhulungwane letilishumi nesikhombisa, emakhulu lamatsatfu, emashumi lasitfupha nalamane ema km2 (17,364). Noma lingalikhulu kangako, lelive lihluka ngetigaba letine tekwakheka kwemhlaba. Leti tatiwa ngekutsi yinkhangala, lihlandze, tintsaba telubombo, kanye nenkhabave.
Live laseSwatini libitwa ngaleligama, ngenca yeNgwenyama Mswati II lobekalibusa lelive kusukela nga 1840 kuze kube ngu 1868. Ekubuseni kwakhe, lelive walincoba, wabuye walihlanganisa. Njengalamanye emave aseAfrika, live lakaNgwane labuswa ngulabamhlophe. Kwatsi nasekwendlule impi yemaBhunu nemaNgisi eNingizimu Afrika, live laseSwatini labuswa ngemaNgisi kwaze kwaba ngu 1968. Emvakwaloko, labese litfola inkhululeko. Lamuhla live lakaNgwane linebukhosi, liphetfwe yiNgwenyama Mswati III kanye neNdlovukati Ntfombi Tfwala. Hulumende welive ubukwe ngundvuna nkhulu lobekwa Silo. Inhlokodolobha yakaNgwane kuseMbabane, kantsi sigodlo nephalamende yelive kukaLobamba. Lidolobha lelikhulu kukaManzini.
Kwetemnotfo, laseSwatini libonywa lilive lelisatfutfuka. Nakubukwa umnotfo wemuntfu amunye lawutfola emnyake, kubalwa imali lenganga $6,367. Liyatimbandzakanya nalamanye emave eticuketfweni letinjenge Southern African Customs Union(SACU) kanye neCOMESA. Liyaye litsengiselane tintfo letinyenti nemave lanjenge Melika, emave lase Europe, kanye neNingizimu Afrika. Empeleni, nemali yakaNgwane, lilangeni limisane kanye nemali yaseNingizimu Afrika, liRandi.
Bantfu bakaNgwane, linengi labo ngeMaswati, kubuye kube nalabambalwa labaphunga ngaphandle. Bantfu eveni lakaNgwane babalelwa esigidzini sinye, tinkhulungwane letingemashumi nelushiyagalombili, emakhulu lamane, emashumi lamane kanye nemfica (1,018,449), inombolo leyatsatfwa esibalweni semnyaka wa 2009.
Umlandvo[hlela | edit source]
Live lakaNgwane kusukela endvulo belinebantfu labebahlale kulo. Loku kubonakaliswa yimidvwebo lemidzala, isolelwa kutsi yentiwa ngeminyaka yabo 25,000 BC. Lemidvwebo lesematjeni itfolakala etindzaweni letehlukahlukene eveni.
Bantfu lebebahlala kulelive endvulo bekungema Khoisan, lebatiwa kutsi batingeli. Kwatsi ngemuva kwesikhatsi lesidze, labatingeli basuswa nguletinye tive letichamuka ngenhla, etindzaweni letinjengabo Tanzania nabo Kenya lamuhla. Labantfu laba bekubeNguni nebaSutfu, kutsiwa bangena kulelive ngemnyaka wa 400 AD. EmaSwati lebekwatiwa ngekutsi bakaNgwane, bachamuka le kaTembe, bangena kulelive ngeminyaka yabo 1700. Labantfu bakaNgwane bebaholwa nguNgwane wesitsatfu nabafika eShiselweni. Kwatsi ngemnyaka wa 1815, inkhosi Somhlolo yatsatsa bukhosi. Ngalesi sikhatsi bekunebuvunguvungu eveni, ngenca yetimphi nebakaNdwandwe. Kwatsi kulesikhatsi, Somhlolo wasuka eShiselweni wabese wakha sigodlo sakhe kaZombodze losenkhabave. Ngaleyondlela, wakhona kutsi ativikele ekuhlaselweni tive temaZulu netive takaNdwandwe.
Live lakaNgwane lamuhla latiwa ngekutsi kuseSwatini. Loku kungenca yenkhosi Mswati wesibili, lobekabusa lelive kusukela ngemnyaka wa 1840 kuze kube ngu 1868. Mswati bekatiwa njengenkhosi lebeyilwa timphi letinengi. Ngaphansi kwakhe, live laseSwatini landza labuya lahlangana laba munye. LamaSwati emdzabu leta nemakhosi akaDlamini, aba mdzibi munye nemaSwati lakhandvwa kulelive, lekwatiwa kutsi ngemakhandzambili, kanye nemaSwati lafika ngemuva.
Kufika kwalabamhlophe evenikati leningizimu Afrika, kwalitsintsa live lakaNgwane, nebantfu balo. EmaNgisi akuhlonipha kutiphatsa kwemaSwati ngemnyaka wa 1881, ngesikhatsi letinye tive temaAfrika betincotjwa ngalapha nangalapha. Loku kutiphatsa kwabuye kwagcizelelwa ngemnyaka wa 1884 emkhatsisini wemaSwati, emaNgisi, kanye nemaBhunu. Kwatsi ngemnyaka wa 1894, live lakaNgwane labekwa ngephansi kwelive lemaBhunu, kwodvwa abazange babe nahulumende lophelele. Loku kwagcina ngemnyaka wa 1899 lapho khona kwabhoboka imphi emkhatsisini wemaNgisi nemaBhunu. Naseyengcile lenamphi, nemaNgisi sekancobile, live lakaNgwane laba ngephansi kwemaNgisi kusukela nga 1903 kuze kube ngu 1968, nalitfola inkhululeko.
Kwatsi live lakaNgwane selitfole inkhululeko, laba nahulumende loholwa yinkhosi yelive Sobhuza wesibili, asekelwa yiphalamende. Lena phalamende beyikhetfwa elukhatfweni lebelubanjwa njalo emvakweminyaka lesihlanu. loku kwachubeka kwaze kwafika umnyaka wa 1973 lapho silo sawucitsa umtsetfo sisekelo, sabusa sodvwa. Kwaze kwaba ngu 1978 lapho khona kwaba nelukhetfo lobelusebentisa indlela lensha yetinkhundla. Inkhosi Sobhuza yakhotsama ngemnyaka wa 1982. Kwatsi ngekukhotsama kwembube, indlovukati Dzeliwe yabese iyabusa imele kutsi kufike sikhatsi sekukhetfwa nebubekwa kwenkhosi lensha. Lokubusa kwaDzeliwe kwaba kufisha ngenca yemphikisano lebeyenteka ebandleni leliphakeme, lelatiwa ngekutsi liqoqo. Leli libandla beliholwa ngumntfwanenkhosi Sozisa. Dzeliwe wakhweshiswa esihlalweni, kwabekwa inkhosikati laTfwala. Makhosetive, lebekungumntfwana loyedvwa walaTfwala, wabese utsatsa bukhosi nga 1986. Nakatsatsa bukhosi wabese watiwa ngekhutsi nguMswati wesitsatfu (Mswati III).
Kuguculwa kweligama[hlela | edit source]
Live laseSwatini belatiwa nge Swaziland iminyaka leminyenti, kantsi emaSwati lamanyenti bekangahambisani naleligama ngenca yekutsi lifaka siZulu (Swazi) kanye nesingisi ( Land).[1] Kutse ngekuhlanganisa kweminyaka kwengwenyama Makhosetive wabese watisa emhlaba kutsi live laseSwatini selitowatiwa ngekutsi kuseSwatini. Letinye tizatfu latinikile ngikutsi ligama lelitsi Swaziland lifana nalelive lelitsi Switzerland. [2] [3]
Mayelana neSwatini[hlela | edit source]
- Siga sesive :Siyinqaba.
- Lihubo lesive: Nkulunkulu Mnikati wetibusiso temaSwati.
- Inhlokodolobha:
- Linani leBantfu eMbabane: 70.000 (2003).
- 26°19' S 31°8' E.
- Bomakhelwane: iMozambikhi, IRiphabhulikhi yeNingizimu Afrika.
- Tilwimi letisemtsetfweni:
- INgwenyama: Mswati III.
- Indovuzaki: Ntfombi.
- Mengamli: Themba Dlamini.
- 17.363 Km2.
- Linani leBantfu: 1.104.343 (2001).
- 65 bantfu/km2.
- PIB: 5.646.000.000 USD (2005).
- Lilangeni.
- Likhodi Le-inthanethi: ".sz".
Lihubo lesive[hlela | edit source]
- Nkulunkulu, mnikati wetibusiso temaSwati,
- Síyatibonga tonkhe tinhlanhla;
- Sibonga iNgwenyama yetfu,
- Live, netintsaba, nemifula.
- Busisa tiphatsimandla takaNgwane;
- Nguwe wedvwa Somandla wetfu.
- Sinike kuhlakanipha lokungenabucili;
- Simise, usicinise, Simakadze.
Tifundza takaNgwane[hlela | edit source]
ISwatini inetifundza letine: Hhohho, Lubombo, Manzini, Shiselweni. Batehlukanisa ngetinkhundla (55), batehlukanisa ngemiphakatsi.
Emadolôbha[hlela | edit source]
Bantfu (2005):
- Lobamba (ngwenyama): 4.557.
- ÉMbábáne: 70.000 (2003).
- Manzini: 73.000 (2003).
- Nhlangano: 9.016.
- Siteki: 6.152.
- Big Bend: 10.342.
- Malkerns: 9.724.
- Mhlume: 8.652.
- Hluti: 6.763.
- Simunye: 6.512.
- Pigg's Peak: 5.750.
- Ngomane: 4.511.
EmaSwati[hlela | edit source]
Tilwimi[hlela | edit source]
Kune tilwimi:
- siSwati (letisemtsetfweni).
- síNgísi (letisemtsetfweni).
- síZulu. kúkhulúma: 76.000 bantfu.
- síTsonga. kúkhulúma: 19.000 bantfu.
Lilangeni[hlela | edit source]
- 1 Lilangeni = 100 Cents.
- Cents: 1c, 2c, 5c, 10c, 20c, 50c, 100c.
- Emalangeni: 1L, 2E, 5E, 10E, 20E, 50E, 100E, 200E.
- ISO: SZL.
- 1 Euro = 7,05 SZL (2007).
- 1 USD = 9,54 SZL (2007).
Kufuna[hlela | edit source]
Kubopha[hlela | edit source]
- Umbuso weSwatini iwebhusayithi (síNgísi).
- CIA: Umbuso weSwatini (síNgísi),
- Sawubona Umbuso weSwatini (síNgísi).
- Umbuso weSwatini (news) (síNgísi).
- Umbuso weSwatini iwebhusayithi (news) (síNgísi).
- Youngheroes: Umbuso weSwatini & AIDS.
Fauna & Flora[hlela | edit source]
Emarefarensi[hlela | edit source]
- ↑ https://www.news24.com/Africa/News/how-much-will-it-cost-swaziland-to-change-its-name-to-eswatini-20180420
- ↑ https://www.news24.com/Africa/News/changing-swazilands-name-wont-happen-overnight-and-wont-be-costly-says-govt-20180423
- ↑ https://www.theguardian.com/world/2018/apr/19/swaziland-king-renames-country-kingdom-of-eswatini
- ↑ Eswatini – People and Society – The CIA World Factbook 2020 2020-07
- ↑ World Population Prospects – Population Division – United Nations 2020


text:
Coelacanth
Ligama Lemndeni Lelatiwako
Coelacanth
Ligama Lelinye Layo
Imilente Lemine Lemidzala
Ligama Lesayensi
Latimeriidae
Linani
Ingu 1,7m
Kutichaza
Umtimba locinile lomkhulu, lonetigogo letimatsambo letingatsi tiyacitseka. Letigogo ungatsi timatinyo. Mabili ematsambo langasemuva lafananako. Ematsambo langasemsileni layindingilizi. Luhlata losasibhakabhaka lotopele locwebetelako lonemacashata lakhanyako emtimbeni wonkhe.
Satiso Sebantu Bonkhe
Lomndeni we Latimeriidae ufaka luhlobo lunye kanye nemacembu lamabili. Noma tingenawo umndeni lophilako, kepha tatfolwa ngemnyaka wa 1938. Leyodvwa yekucala leyabonwa elugwini lwase East London, ngasemfuleni loyi Chalumna.
Yatfolwa ekhatsi emantini lashonako (likhulu-kumakhulu lamane ema mitha) emihumeni nase miseleni. Etindzaweni letingaphambili nasemuva letibonakalako letisetjentiswa ‘nakuhanjwa’ nanoma kubhukushwa. Batingeli labaphitsitelako. Emacadza achobosela ngekhatsi kwemitimba yato.
Kudla Kwato
Tidla timfishi letiphansi kakhulu emantini lanematje, ema skates, netimfishi letifanana nenyoka. Tidla ngaletinye. Indlela yekugaya emtimbeni wato ihamba ngelizinga lelincane, kusho kona kutsi akudzingeki kudla lokunengi.
Kusakata
Tindzawo letatiwako bo Sodwana, Comoros kanye ne Indonesia.


text:
Ema Tsonga lashiya incenye yendzawo leseceleni kwelwandle ngemnyaka welishumi nemfica aletsa tindlela letinsha tekudla eTransvaal, kufaka icassava (manioc), tinhlobo letitse temantongomane, emazambane nemabele. Kakhulu lobekumcoka kwakutitjalo temmbila netinyoni letaletfwa ngemakholonisi etindzaweni tawo letinsha tekuhlala.
Incumbi yemsebenti wekulima noma kufuya wawentiwa cishe wonkhe bantfu lababomake, ngaphandle kwekususa noma kuhlobisa lendzawo lokwakukadze kungumsebenti wemadvodza. Emadvodza bekaphindze ahlanyele lugwayi (fole). Kuvunwa kwenhlanyelo kwakukadze kuyintfo yekubambisana, kwakwentiwa ngetindlela letigucukako, nemimango kulendzawo lehlanganela kuvuna inhlanyelo yamunye ngelikema.
Lomnikati utowenta njengaloholako bese unika bobhiya labaningi kanye nekudla kwentela kutsi loku kube ngumsebenti lomkhulu, nekucocisana kahle kanye netintfo letibalulekile talomcimbi. Ema Tsonga atilungiselela ngekubhula nekushisa lokulinyiwe. Tindzawo temahlatsi lamancane endalo bekajutjwa bese ayashiswa, bese kuhlanyelwa kulendzawo leseyihlotjisiwe kuze kubengulapho intalo incipha khona nekukhokha kuncipha. Kubese lenye incenye yendzawo iyahlotjiswa emasimu noma ematala ayakhuliswa.
Lenandlela yekulima ichubela ekumeni kwekuhamba kwebantfu njengoba kumele bachubeke banyakate kancane kwentela kufuna indzawo lensha. Njengoba inombolo yebantfu ikhula, loku kwakhokha umcudzelwano wendzawo ne, ngaletinye tikhatsi, kucabana.
Ngalokuningi kwemnyaka welishumi nemfica esikhatsini sakadzeni kutingelwa-kwetindlovu kwakukadze kuyintfo lebalulekile etindzaweni letiseceleni kwelwandle kanye nangekhatsi. Kute kube yiminyaka ya 1860, incwaba yema ivory yayihanjiswa ngeMikhumba ye Lourenco noma itsatfwe iyiswe eThekwini ngemnyaka.
Batingeli bebaphindze batsengise tinombolo letinkhulu tetikhumba tabokati kanye neboya, kahlekahle kwentela kusebentisa kunyifomu yema Zulu nema Gaza emasotja. Njengoba tinhloko tetindlovu tatinyamalala kanye nemasotja bekabhonjwa, batingeli babulawa kukhulisa inombolo yetinyamatane bese kutsengiswa letikhumba kanye netimphondvo kubatsengisi. Inyama yenyamatane kwakuyincenye lebaluleke kakhulu yekudla kwasendzaweni, bese kudvweba intfo lemcoka yemmango.
Timvula tesikhatsi tagucula imibhedze yemifula leyomile yaba yintfo lecinile lephangisako yekuhamba kwemanti laphuma emifuleni lemincane, kugcwalisa tindzawo tekubhukushela letinkhulu ngemanti etindzaweni letidvute letinetinkinga. Lapho lilanga lasehlobo loma tindzaw temanti, imimango lehlome ngemabhasikidi latsanyelekako ngemanti lashonako kwentelwa kufuna timfishi.
Ekupheleni kweminyaka yelishumi nemfica kungatsandzi ingucuko kwacala kuvala indzawo lenkhulu yalomnyaka kwa 1926 lowaba yi Kruger National Park. Imimango leminingi yasuswa kusuka kulendzawo yekuphumulela nalabo bebahlala dvute lebebavaliwe kutsi batingele nekutsi badvwebe kuwo lamagede. Kutingela kanye nekudvweba kwasala kuyintfo lemcoka etikhatsini letengcile kubantfu labaningi, kepha kuyafana nekubulala, kunekutingela ngeligcabo, kutsi bafuna umdlalo.
Ngasosonkhe sikhatsi seminyaka yemakhulu, emadvodza emaTsonga atfola umsebenti emamayini ase Ningizimu Afrika kanye nasetindzaweni tekukhicitela. Ngaalokwatiwako bekumele baphile emahhotela phindze bengce emahora lamadze etitimeleni nasemabhasini. Inhlupheko yasemakhayeni kanye nematfuba asemadolobheni asente kahle hhafu wema Tsonga kulelive kutsi asuke ngalokuphelele emadolobheni.
Etindzaweni letiningi umnotfo wasemakhayeni uyangemali yemholo lotfunyelwa ekhaya tisebenti tekuhamba letisemadolobheni. Ngekukhulisa bomake nabo basebenta sikhatsi lesimfisha emapulazini ladvutane. Inkinga lenkhulu kutsi kukhona bantfu labaningi kulendzawo.
Loku yincenye yekutfolwa kwemitsetfo yelubandlululo nekutsi kancane imiphumela yekungafuni kushiya lokwaboshelwa kwemimingao, tikhumbuto kanye nekutfolwa lokuhlangene nalendzawo. Kuna kwemvula kutsenjwa ngetindzawo letiphakeme nganhlanye Temawa aseMpumalanga, kepha etindzaweni letiningi umhlaba nemanti elitulu kuyindlala.
Kulimela kutsengisa kuyatsatfwa etindzaweni letinisekelekako kepha kuvuleka kwetindzawo kubanjwa ngendlela lendzala yetive kanye nekungabikhona kwetintfo tekuhamba. Kubantfu labaningi tinkhomo kuseyindlela yekuhlonishwa kunelizinga lemali; futsi ayindlela lephansi yekungena kwemali kunemizamo yekucela bafati kanye nesigabasekutsengisa.Translated by Phindile Malotana


text:
SiSwati
siSwati (Isiswazi, Phuthi, Siswati, Siswazi, Swati, Swazi, Tekela, Tekeza, Thithiza, Yeyeza), lulwimi, lwemndeni wetilwimi tesi Nguni.
Emave lapho siSwati sisemtsetfweni khona[hlela | edit source]
khulunywa kwesiSwati[hlela | edit source]
1.706.924 bantfu labakhulúma siSwati:
- 1.013.193 baseNingizimu afrikha (1996).
- 650.000 baseSwatini (1993).
- 43.000 baseLusutfu (2002).
- 731 basMozambikhi (1980).
Kwakheka kwesiSwati[hlela | edit source]
Babhali nabahlahlela siSwati basehlukanisa ngalendlela:
- Luhlelo
Luhlelo lumayelana nekwakhiwa kwemisho kanye nemabito esiSwati.lapha kubukwaTingcetu tenkhulumo kanye nemitsetfo yato kute tente umusho lohlelekile wesiSwati.
- Imibhalo
Lapha kubukwa siSwati lesibhaliwe njengetinkondlo,tindzaba letimfishane, emanoveli, ema-Eseyikanye nemidlaloleyalhukene njengeyaseS'teji neyabomabonakhashane. Lokunye lokubukwako yindlela yekubhala lehlelekile nekusebentisa lulwimi lolungilo njengemabito enhlonipho kanye newemdzabu.
- Kusetjtentiswa kwelulwimi
Lesigaba ngiso lesinotsisa siSwati lapha kubukwa indleal lelungile yekusebentisa siSwati.
ISO[hlela | edit source]
- ISO 639-1: ss.
- ISO 639-2: ssw.
- ISO 639-3: ssw.
Kúfúna[hlela | edit source]
Kúbópha[hlela | edit source]
- siSwati Ethnologue iwebhusayithi (síNgísi).
- siSwati PanAfrican L10n iwebhusayithi (síNgísi).
- siSwati - síNgísi síchazamagâma.


text:
201Kwatsi emvakwesikhatsi emaMowabi nema-Amoni kanye nebangani bawo emaMehuni,SiHebheru sitsi “ema-Amoni” kodvwa fundza 2 Khr. 26:7 bahloma bayawuhlasela Jehoshafati.
2Lamanye emadvodza eta atawutjela Jehoshafati atsi: “Kukhona imphi lenkhulu lephuma ka-Edomu“ka-Edomu” nome “ka-Aramu” nome “eSiriya” ngesheya kweLwandle Lweluswayi itewuhlasela wena. Loku sikhuluma nje, iklamele eHasasoni Thamari.” Leyo bekuyi-Eni Gedi. 3Jehoshafati wetfuka, wase uyawuthandaza kuSimakadze acela kucondziswa nguye, wamemetela kuzila kudla kulo lonkhe lakaJuda. 4Sonkhe sive sakaJuda sahlangana ndzawonye satawucela lusito kuSimakadze; yebo, savele satseleka siphuma kuwo onkhe emadolobha akaJuda kutawumcela.
5Jehoshafati wasukuma wema embikwesive sakaJuda nesaseJerusalema, ethempelini laSimakadze embikwelibala lelisha, 6
watsi:
“Yebo, Simakadze, Nkulunkulu wabokhokho, wena awusiye yini Nkulunkulu losezulwini? Ubusa yonkhe imibuso yetive temhlaba. Emandla nemagunya kusesandleni sakho, futsi kute longamelana nawe. 7Awu, Nkulunkulu wetfu, awuzange yini uticoshe letive letatihlala kulendzawo sive sakho ema-Israyeli sisengakefiki, wase uyinika situkulwane sa-Abrahama, umngani wakho, ibe yaso kuze kube phakadze. 8Letitukulwane setakhile kulelive, taze takha ngisho nelithempeli lekuhlala Libito lakho, titsi: 9
2 Khr. 6:24,28
7:13
‘Nasehlelwa yinhlekelele, kungaba yinkemba yekwehlulela nome sifo lesibulalanako nome yindlala, siyakuma embikwakho kulelithempeli lelineLibito lakho, sikhale kuwe siselusizini lwetfu, wena uyakusiva usisindzise.’
10
Kodvwa-ke nyalo nankha lamadvodza aka-Amoni, newakaMowabi, newaseNtsabeni iSeyiri, live labo longavumanga kutsi baka-Israyeli balihlasele nabaphuma eGibhithe. Ngako bavele babayekela bangete bababhubhisa. 11Ase ubuke nje, sebasibonga ngalokubi ngekutsi batewusicosha kulelive lakho lowasipha lona kutsi libe lifa letfu. 12
123:1
Awu, Nkulunkulu wetfu, ungeke ubehlulele yini? Ngobe tsine site emandla ekubhekana nalemphi lenkhulu kangaka letewusihlasela. Asati kutsi kufanele senteni, kodvwa emehlo etfu abuke kuwe.”
13Onkhe emadvodza akaJuda kanye nabomkawo, nebantfwana, netinswane bema embikwaSimakadze.
14Moya waSimakadze wehlela kuJahaziyeli, umsa waZakhariya, umsa waBhenaya, umsa waJeyiyeli, umsa waMathaniya, umLevi, labewesitukulwane sa-Asafa, asemile kulelo bandla.
15Wakhuluma watsi: “Lalela, nkhosi Jehoshafati, nilalele nani nonkhe lenihlala kaJuda naseJerusalema! Naku-ke lokushiwo nguSimakadze kini, utsi: ‘Ningesabi, futsi ningaphelelwa nangemandla ngenca yalemphi lenkhulu kangaka. Ngobe kulwa akusiko kwenu, kodvwa kwaNkulunkulu. 16Kusasa shucani nehle niyewubahlasela. Batawube bakhwela eMsahweni waSisi, nine nitawubakhandza elusentseni lwesihosha eHlane laseJeruweli. 17
Singeke sibe khona sidzingo sekuyilwa lemphi. Tihleleni, nime ngetindzawo tenu; manini nicine nitewubona kusindzisa kwaSimakadze, nine bakaJuda nebaseJerusalema. Ningesabi, futsi ningapheli emandla. Kusasa loku lokusako, phumani niyewubhekana nabo, naSimakadze utawuba nani.’ ”
18Jehoshafati wakhotsama, abhekise buso bakhe phansi, nabo bonkhe bantfu bakaJuda nebaseJerusalema bawa phansi embikwaSimakadze bakhonta. 19Kwase kutsi lamanye emaLevi langemaKhohati nemaKhora asukuma advumisa Simakadze, Nkulunkulu wema-Israyeli, ngelivi lelikhulu.
20
Ekuseni ngeluvivi baphuma bacondza eHlane laseThekhowa. Batsi basaphuma, Jehoshafati wasukuma watsi: “Lalelani lapha kimi, nine bakaJuda nani sive saseJerusalema; kholwani Simakadze Nkulunkulu wetfu, nitawusimama. Kholwani loko lokushiwo baphrofethi bakhe, nitawuphumelela.” 21
136:1
Emvakwaloko kukhuluma kwakhe nebantfu, Jehoshafati wakhetsa emadvodza kutsi ahlabele kuSimakadze advumise inkhatimulo yebungcwele bakhe,Nome “amdvumise embetse inkhatimulo yebungcwele bakhe” asahamba ahola emabutfo, atsi:
“Bongani Simakadze, ngobe umusa wakhe ume kuze kube phakadze.”
22Batsi basacala kuhlabela nekudvumisa Simakadze, Simakadze wawavimbetela emadvodza aka-Amoni, newakaMowabi kanye newaseNtsabeni iSeyiri, labesangenele live lakaJuda; avele ehlulwa. 23
1 Sam. 14:20
Emadvodza aka-Amoni newakaMowabi atselekela lawa aseNtsabeni iSeyiri kutsi atekuwabulala awacedze nya. Atsi kube acedze kubulala lawa aseSeyiri, ajika abulalana odvwa.
24Emadvodza akaJuda atsi kube efike endzaweni leyayengamele lelihlane, nabuka lamabutfo labeyimphi lenkhulu, akhangwa tidvumbu tilucaca phansi; kute namunye labephunyulile.
25Ngako Jehoshafati kanye nemadvodza akakhe bahamba bayawutitapela imphango, batfola kuyo ingcebo lenyenti netimphahla letinyenti tekwembatsa“timphahla tekwembatsa” letinye tincwadzi titsi “tidvumbu” kanye netimphahla letinelinani lelikhulu, baze behluleka nekutetfwala tonkhe. Imphango yaba yinyenti kangangekutsi kwatsatsa emalanga lamatsatfu kuyibutsa bayicedze yonkhe. 26Ngelilanga lesine bahlanganela eSihosheni saseBherakha,“Bherakha” kusho “kudvumisa” lapho badvumisa khona Simakadze. Nguko nje lendzawo yabeseyibitwa ngekutsi Sihosha saseBherakha“Bherakha” kusho “kudvumisa” kuze kube ngulamuhla.
27Kwase kutsi onkhe emadvodza akaJuda newaseJerusalema ancandzeka abuyela eJerusalema, aholwa nguye Jehoshafati, ajabula, ngobe Simakadze abebancobele titsa tabo. 28Bangena eJerusalema bacondza ethempelini laSimakadze bashaya emahabhu, netingitali kanye nemacilongo.
29Kwesaba Nkulunkulu kwehlela yonkhe imibuso yalawo mave, ngesikhatsi tive tiva kutsi Simakadze walwa kanjani netitsa tema-Israyeli. 30Umbuso waJehoshafati waba nekuthula, ngobe Nkulunkulu abesamnike kuphumula ndzawana tonkhana letatimtungeletile.
31
Jehoshafati waba yinkhosi yakaJuda asaneminyaka lengema-35 budzala. Wabusela eJerusalema iminyaka lengema-25. Libito lenina bekungu-Azubha, indvodzakati yaShilhi. 32Jehoshafati wahamba etinyatselweni teyise Asa, akazange aphambuke kuto, wenta lokuhle emehlweni aSimakadze. 33Noko tindzawo letiphakeme tekukhontela tithico akazange atisuse, ngako bantfu tinhlitiyo tabo babengakatibeki kuNkulunkulu waboyise.
34
Leminye imininingwane ngekubusa kwenkhosi Jehoshafati kusukela ekucaleni kuze kube ngusekugcineni, ibhaliwe encwadzini yemilandvo yaJehu, umsa waHanani, lapho kubhalwe khona imilandvo yemakhosi aka-Israyeli.
35Emvakwaloko Jehoshafati, inkhosi yakaJuda, wakha buhlobo na-Ahaziya, inkhosi yaka-Israyeli, labekhohlakele kabi ngebubi. 36Bavumelana kutsi bakhe imikhumbi yekuhweba.NgesiHebheru kutsi “imikhumbi leyayingaya eSpaniya” nome “eThashishi” Yatsi kube yakhiwe e-Esiyoni Geberi, 37Eliyezeri, umsa waDodavahu, waseMaresha, waphrofetha kuJehoshafati, watsi: “Njengobe sewutihlanganise na-Ahaziya, Simakadze utakubhubhisa konkhe lose ukwentile.” Lemikhumbi yavele yephuka yehluleka kuyawuhweba.NgesiHebheru kutsi “kuntjweza iye eSpaniya” nome “eThashishi”


text:
41Lalelani nali livi, nine bafati basentsabeni yaseSamariya, leniphila kahle, nitamase njengetinkhomati taseBhashani, nine lenicindzetela labamphofu, nifihlite labeswele, niphocelele emadvodza enu kutsi aninike tjwala! 2
INkhosi Simakadze ifungile ngebungcwele bayo, yatsi: “Lalelani la: Siyeta sikhatsi lapho niyawutsatfwa khona ngemadweba, ngisho nebekugcina benu bayawutsatfwa ngemahhuka ekudweba tinhlanti. 3
Nitawuhudvulwa lapho ngamunye nikhishwe ngetikhala letiselubondzeni, nilahlelwe ngephandle eHemoni,”Letinye tincwadzi tekucala titsi: “ngephandle, nine tintsaba tencindzetelo” kusho Simakadze.
4
12:11
Amo. 5:5
Simakadze utsi: “Sive saka-Israyeli, hambani niye eBetheli, indzawo lengcwele, niyekona, nichubeke niye eGilgali, nandzise khona tono tenu, njengobe nitsandza kwenta. Onkhe emalanga ekuseni niletse imihlatjelo yenu, bese kutsi kanye ngeminyaka lemitsatfu“kanye ngeminyaka lemitsatfu” nome “njalo nje ngelilanga lesitsatfu” niletse kwelishumi kwenu. 5
7:12
Shisani sinkhwa senu lesinemvubelo kube ngumnikelo wekubonga, tigabatiseni ngeminikelo yenu yesihle. Gungubalani ngayo, nine ma-Israyeli, ngobe nguko loko lenitsandza kukwenta.
6
8:1
“Ngimi lenganinika tisu letingenalutfoNgesiHebheru “ematinyo lahlobile” kuwo onkhe emadolobha enu, nekwesweleka kwesinkhwa emakhaya enu onkhe; kodvwa anikabuyeli kimi,” kusho Simakadze.
7“Ngaphindze ngabamba imvula, sekusele tinyanga letintsatfu nje kutsi kuvunwe; ngatfumela imvula kulelinye lidolobha, kodvwa ngayibamba kulelinye. Lenye insimi yatfola imvula, lenye yangete yayitfola imvula yaze yoma. 8Bantfu badzayitela besuka kulelinye lidolobha baya kulelinye, bafunana nemanti, kodvwa abazange bawatfole lenele kutsi banganatsa baze bakholwe; noko anikabuyeli kimi,” kusho Simakadze.
9
Hag. 2:18
“Sekukanyenti ngishaya tingadze tenu netivini tenu, ngatishaya ngemswenya nangasicencane. Sikhonyane sashaya sacotfula emakhiwa enu netihlahla tenu temincumo, kwaphela kwatsi nya, noko anikabuyeli kimi,” kusho Simakadze.
10
12:29
2 Khos. 13:3,7
“Nginitfumela tishayo njengaloku ngenta naseGibhithe. Emajaha enu ngawabulala ngenkemba, kanye nemahhashi enu latfunjiwe. Emakhala enu ngawagcwalisa ngeluboti etinkanjini tenu; noko anikabuyeli kimi,” kusho Simakadze.
11
Isa. 13:19
Jer. 49:18
Amo. 1:1
8:8
Zak. 3:2
“Labanye benu ngababhubhisa njengaloku ngabhubhisa“ngabhubhisa” ngesiHebheru “ngaketula” nome “Nkulunkulu waketula” iSodoma neGomora. Nanifanana nendvuku leshako, lehlwitfwe emlilweni; noko anikabuyeli kimi,” kusho Simakadze.
12“Ngako-ke, ma-Israyeli, ngitanijezisa; futsi njengobe ngitakwenta njalo nje, tilungiseleleni kubhekana naNkulunkulu wenu, nine ma-Israyeli!”
13
104:20
135:7
Amo. 5:8
9:5
Mik. 1:3
Ngako-ke lalelani! Yena lowo lobumba tintsaba, adale umoya, embule imicabango yakhe kumuntfu, yena lowo logucula intsatsakusa, ayente bumnyama, anyatsele tindzawo letiphakeme temhlaba, nguSimakadze Nkulunkulu longuSomandla libito lakhe.


text:
Lizardfish
Imfishi Yelunwabu
Ligama Lemndeni Lelatiwako
Lizardfish (Imfishi Yelunwabu)
Ligama Lelinye Lelatiwako
Grinners, Allies
Ligama Lesayensi
Synodontidae
Linani
Ingangemasentimitha lamashumi lasitfupha, silinganiso singemashumi lamabili emasentimitha.
Kutiveta
Imise kweligwayi-lelomisiwe, inemtimba lomudze nenhloko lenemakona lamatsatfu. Inematinyo lacijile kuyomibili lemihlatsi. Ineluphiko lolusemkhatsini kwemhlane. Incenye yekuphefumula levalako tinkhulu kunenhloko. Ibovu, imnyama, nsundvu kanye netigadla letikhanyako letigcwele umtimba wonkhe.
Satiso Setintfo Tonkhe
Umndeni we Synodontidae ufaka tinhlobo letisihlanu kanye nemacembu lamashumi lasihlanu nesihlanu etilwane. Titfolwa tihleti/tiphumule ngetulu, tibukeka njengemanwabu. Titsandza kuhlala ngetulu kwesihlabatsi. Tihamba ngekuphangisa natiyobamba inyamatane. Tisakake emifuleni levulekile/elwandle.
Kudla Kwato
Tidla timfishi letincane.
Kusakata
Tivela ngatotonkhe tinhlobo tekushisa/tekubandza kanye nasetindzaweni letishisako letinelwandle mhlaba wonkhe.
Tilwane Letatiwako
Blacktail lizardfish (Imfishi yelunwabu lenesisila lesimnyama) - Synodus jaculum
Sand lizardfish (Imfishi yelunwabu yesihlaba) - Synodus dermatogenys
Variegated lizardfish - Synodus variegatus


text:
Kuhlala kwemaTswana akukavami eningizimu ye Afrika ngebukhulu belinani, umphumela, kumbe ngetincenye, tetindzawo letomekakhulu. Ngempela ekucaleni kwemnyaka lolishumi nemfica wamandvulo, kuhlala kwalamanye emaTswana, lebe akadze abuke tizatfu tekutilwelwa, bekamaningi kunase Dolobheni lase Kapa, lidolobha lelikhulu lemakholonisi eningizimu afrika yangaleso sikhatsi.
Ngaphambilini kwakungakajwayeleki kuwo onkhe emalunga etive kutsi anake kuhlala nesikhulu. Letinye tikhulu teta tatophatsa ekuhlani lokudvute, ngendzawo kanjalo nekwakhiwa kwendzawo yekuhlala kwentela inombolo lenkhulu yebantfu labaletfwa ngaphansi kwemphatfu yabo.
Lelikhaya, lelinemicimbi kanye netindlela tasemakhaya, yindzawo lencane yemmango, kuvame kutsi indvodza, nemkayo kanye nebantffwanababo, kepha kuvame kufaka emadvodzana lashadile, ngisho nemantfombatana, bophathini babo kanye nebantfwababo.
Emakhaya ngekwesintfu anayinye noma letiningi tindlu kanye netindlu takagogo ebaleni leligegeletwe ngufenisi wemhlanga noma wetigodvo, noma libondza lemhlaba. Lababili labashadile bavame kuhlala endlini yinye nebantfwana babo labancane. Bantfwana lesebakhulile bebulili bobubili bahlala endlini yinye, labadzala labangakashadi bebahlukaniswa ngebulili babo. Letindlu betisetjentiselwa kulala kanye nekugcina tintfo, kupheka kanye netintfo letinye betenteka ebaleni lelivulekile.
Ngeminyaka yekucala, emalunga elikhaya bekakha tindlu taw obese atentela kudla kwawo. Indzawo, imfuyo, kanye nendzawo yonkhe lebukwe yinhloko yelikhaya lobekababeka ngekutsi tetsenjwa takhe. Njengenhloko yelikhaya, abegadza kutfotjelwa, kusetjentwa, kanye nekuhlonishwa bafati bakhe kanye nebantfwana bakhe, abebuka tonkhe tintfo letisemtsetfweni nebangaphandle.
Umthandazo nekupheka, lobekwentiwa esikhundleni selikhaya kwentela emadloti, kwakukadze nako kungumsebenti wakhe, nomanje ngalenye indlela kwakukulungisa lusito kuletinye tihlobo letindzala kanye nemadvodzeni asendzaweni akuleminye imiti.Translated by Phindile Malotana